ikasbil.eus: Aldizkari Digitala: Bilintx, poeta erromantiko eta umoretsua\n1876ko uztailaren 21ean hil zen Donostian Indalezio Bizkarrondo, "Bilintx"bertsolaria (j. 1831). Donostiarra bertsolari urbanoa zela diote. Batzuen ustez, inoizko euskal poetarik erromantikoena.\nBilintx bertsolari eta poeta Donostian jaio zen, 1831ko apirilaren 30ean. Guillermo Joaquín Indalecio Bizkarrondo Ureña zen berez, baina berak hirugarren izena erabiltzen zuen beti, Indalezio. Bigarren abizena amaren aldeko Ayamonteko aitonarengandik zetorkion. Nikolasa Erkizia azkoitiarrarekin ezkondu eta hiru seme-alaba izan zituzten.\nAntzoki zaharra, lehen eta orain\nBilintx mutil kozkorretik aritu zen arotz; gero ere bai, Donostiako Antzoki Zaharreko antzezlanetarako. Atezain ere izan zen bertan. Ez zuen ume-gaztetan zorte handirik izan: 3. solairutik erorita desitxuratu zuen aurpegia. Horregatik esaten omen zioten Indalezio Moko. Gero, gaztetan, sokamuturrean zezen batek herren laga zuen betiko. Antzoki ondoan kiosko bat ere bazeukan egunkariak-eta saltzeko; behin kioskotik 8.000 erreal lapurtu zizkioten.\nAzken Karlistaldian karlisten aurka aritu zen. Haien granada batek larri zauritu, eta bizia salbatu nahirik bi hankak moztu zizkioten. Alferrik, hilabete gutxira gorriak pasatuta hil zen, 1876an, Madrilek euskal foruak kendu zituen egunaren bezperan. Egunkariek heriotzaren berri eman zuten Donostian eta Madrilen. Bai Donostian eta bai Bilbon bere izena duten kaleak daude.\nBilintxen lan asko galdu badira ere, Jose Manterola idazleak asko jaso zituen. Idazle horrekin eta garaiko beste idazle eta musikari inportanteekin ibiltzen zen Bilintx Donostian. Horregatik diote batzuek bertsolari urbanoa zela. Koldo Mitxelenak esan zuen Bilintx dela euskal poetarik erromantikoena.\n1962an eta 1978an Auspoa argitaletxeak Bilintxen biografia eta hainbat poema eta bertso argitaratu zituen. Bilintxek maitasunezko poemak idatzi zituen, artean oso gutxi landutako gaia euskaraz. Bere bizitza du inspirazio-iturri, eta amodioaren gazi-gozoa erakusten du. Bilintxenak dira, adibidez, “Behin batian Loiolan” kanta ospetsua, edo “Triste bizi naiz eta, hilko banintz hobe” hasten den kanta. Baina umorezko bertsoak ere idatzi zituen: zirikatzaile handia zen. Behin mozkor batek esan omen zion “Agur, Bilintx!” eta Bilintxek erantzun “Agur, Balantx”.\nErrima eta bertso-egituraren aldetik, bertsolaritzan oinarritzen da batez ere, baina hizkuntza poetiko landuagoa darabil orduko bertsolariek baino, konparazio ugari eta aberatsak eginez, adibidez. Bilintxek bere garaiko poeta erromantiko batzuk irakurriak zituen: Becquer, Campoamor, Trueba… Bertso-idazlea zen, batez ere; ez zen aurrez aurre asko aritu. Gaztelaniaz ere idatzi omen zituen kronika batzuk. Bilintxen umore satirikoa goraipatzen du Koldo Mitxelenak. Horren adibide dira kaleak garbitzen ibilitako zaldiari jarritako bertsoak, edo “Potajiarena” izenekoak.\nAlaia Martin: "Bertsolaritza nire pasioa da, nire barnea askatzeko modu bat"


Play jokoa Ideal Kitten Online:\nLuzea izan da, fluffy lagun etxetik ametsetan? Izen bat pentsatzeko, makillajea eta irudia zure Kitten ideal. . Play jokoa Ideal Kitten konektatuta.\nTekniko jokoa Ideal Kitten ezaugarri\nGame Ideal Kitten gehitu: 12.02.2012\nJokoa jokatzen: 35361 aldiz\nGame Rating: 4.18 errondan 5 (579 kalkuluen arabera,)\nBezalako jokoa Ideal Kitten Jokoak\nNire cute Txakurkume\nDeskarga jokoa Ideal Kitten\nEmbed Joko Ideal Kitten zure web orrian:\nJokoaren txertatu Ideal Kitten zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Ideal Kitten , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Ideal Kitten -rekin, baita ere, jokoa jokatu zen:


Azpeitiko Bertan, Azkoitiko Herrixen eta Zestoako Zestoan merkatari elkarteen ekimenez, udalen babesarekin eta Iraurgi Berritzenekin elkarlanean, aste honetan hasita mila galdeketa egingo dituzte hiru herrietako eta Aizarnazabalgo, Errezilgo eta Beizamako kontsumitzaileen erosketa joeren berri izateko.\nMerkaurola izeneko egitasmoa jarri dute abian Azpeitiko Bertan, Azkoitiko Herrixen eta Zestoako Zestoan merkatari elkarteek, udalen babesarekin eta Iraurgi Berritzenekin elkarlanean, Urola Erdiko kontsumitzaileen erosketa ohiturak ezagutzeko eta, datuak eskutan, ondoren eskualdeko merkataritza estrategia definitzeko xedearekin.\nKontsumo ohiturak ezagutzeko, aste honetan hasita mila laguni galdeketa egingo die Bizilan enpresak; Azpeitiko, Azkoitiko, Zestoako, Aizarnazabalgo, Beizamako eta Errezilgo bizilagunen artean egingo dituzte galdeketak. Kontsumo ohituren, erosketa lekuen eta gure herri guneetako merkataritzaren gaineko galderak egingo dizkiete herritarrei.\nEgitasmoa bultzatu duten merkatari elkarteek diote "ezinbestekoa" dela azterketa egitea, "kontuan izanik kontsumitzaileen ohiturak aldatuz doazela". Horregatik, herritarrei eskatu diete "etxean deia jasotzen badute, erantzuteko, gure txikikazko merkataritza indartu dezagun".


Irekia Eusko Jaurlaritza - Gobierno Vasco :: Alexander Arriola Lizarriturri, SPRIko zuzendari nagusia\nAlexander Arriola Lizarriturri, SPRIko…\nGaur goizean SPRIko Administrazio Kontseiluak Alexander Arriola Lizarriturri izendatu du Eraldaketa Lehiakorrerako Sozietateko (SPRI) zuzendari nagusi. SPRI Ekonomiaren Garapen eta Lehiakortasun Sailari atxikitako sozietate publikoa eta Eusko Jaurlaritzako enpresa garapenerako agentzia da, Euskadiko enpresa-sarearen zerbitzura dago eta bere helburua da euskal enpresak sustatu eta bultzatzea.\nAlexander Arriola Lizarriturri aurten 32 urte beteko dituen sozietate honen hamargarren zuzendari nagusia da. Eibarren jaioa, industri antolakuntzako eta informatika kudeaketako ingeniaria da eta bost hizkuntza dakizki. Bere karrera profesionaleko azken sei urteetan zuzendaritzako goi-karguko postuak bete ditu Txinan bi euskal enpresentzat, Gamesa eta Cie Automotive-entzat, eta erosketen zuzendari izan da bi kasuetan.\nSPRI Taldeak Eusko Jaurlaritzako Ekonomiaren Garapen eta Lehiakortasun Saileko aurrekontuaren %75 kudeatzen du, zerbitzu, programa, inbertsio eta diru-laguntzen bidez. Hauek dira SPRIren kudeaketa arloak: nazioartekotzea, teknologia, I+G, informazioaren teknologia, ekintzailetza, proiektu estrategikoak (nanobasque eta biobasque), azpiegiturak (Sprilur) eta arrisku kapitala (Arrisku Kapitalaren Kudeaketarako Sozietatea).\nSPRIren ildo estrategikoek Ekonomiaren Garapen eta Lehiakortasun Sailak finkatutakoei erantzuten diete eta oinarrizko jarduera hauetara bideratzen dira:\n1. Finantzaketa indartzea: arreta berezia enpresen finantzaketari.\n2. Teknologiaren eta Berrikuntzaren Euskal Sistema berrordenatzea.\n3. Geure gaitasunetan oinarritutako dibertsifikazioa: industri sektore tradizionalen lehiakortasuna hobetzea, berrikuntzaren eta nazioartekotzearen alde eginez eta egitura dibertsifikatuz bai sektore berrietara eta bai hazkunde potentzial handiko eremuetara (hala nola, ekonomia berdea, energia, "hiri adimendunak" edo "S3" delakoak - Espezializazio Adimenduneko Estrategiak-). Dibertsifikazio prozesu horrek geure produkzio-ehunaren eta geure eragile zientifiko-teknologikoen gaitasunetan funtsatu behar du, eta oinarritzat hartu behar ditu, besteak beste, teknologia konbergenteak (bio,nano-mikro, IKTak).\n4. Jarduera kate osoak sustatzea: aurrera egitea herrialdeko jarduera ekonomikoa osatzen duten eta elkarrekin erlazionaturik dauden balio kateen klusterizazioan, klusterren jatorrizko filosofia berreskuratuz; hala, klusterrak protagonista nagusi izango dira gure lehiakortasunaren garapenean.\n5. Nazioartekotzea: Herrialde markarako estrategia integral bat garatzea, Euskadi nazioartean ikusarazteko eta kokatzeko. Nazioartekotze politikak ardatz ere hauek izango ditu: segmentazioa, sistemako beste eragile batzuekin lankidetzan aritzeko mekanismoak bilatzea enpresen premiei hobeto erantzuteko, eta Jaurlaritzaren ekintza enpresentzat potentzial handia duten herrialde eta eskualde kopuru mugatu batean zentratzea.\n6. Enpresaren eta ekintzailearen papera indartzea: enpresaren eta enpresaburuen papera birbaloratzea jarrera eta jarduera ekintzailea sustatzeko. Ekintzailetzarekiko eta batez ere barnekintzailetzarekiko konpromisoa berritzea.\n7. Eraginkortasuna eta efizientzia hobetzea gobernamenduaren maila guztietan.\n8. Euskadi lurralde erakargarri bezala: Euskadi lurralde erakargarri bihurtzea enpresa proiektuen garapenerako, ez bakarrik gure erakunde eta ekintzaileentzat, baina baita ere atzerriko inbertsiogileentzat.


Koronabirusa COVID-19: Getxoko 2020ko jazzaldia eta folk-jaialdia, bertan behera\nHalaber, urrian egitekoa zen Komiki Azoka, Nazioarteko Folklore Jaialdia, Habanera Jaialdia, Getxo Magik magia-jaialdia eta udako liburutegiak ere bertan behera utzi dituzte.\nJoe Lovano, Getxoko Jazzaldi batean, artxiboko irudian. EiTBko bideo batetik hartutako argazkia.\n6 hildako EAEn eta 1 Nafarroan azken orduetan COVID-19aren ondorioz\nEstatuko herritarren % 46k sentimendu depresiboak izan dituzte, COVID-19agatik\nMikel Sanchez: "Ezin dugu arreta galdu, datu onak ditugun arren"\nKonfinamendutik irteteko 2 fasera pasatuko dira Araba, Bizkaia, Gipuzkoa eta Nafarroa\nGetxoko Kultur Etxeak jakinarazi duenez, uztailaren 1etik 5era egitekoa zen Getxoko Nazioarteko Jazzaldia eta irailaren 25etik 27ra egitekoa zen Nazioarteko Folk Jaialdia bertan behera utzi dituzte.\nOhar batean, Getxoko Kultur Etxeak adierazi du udako ohiko programazioa bertan behera uztea erabaki duela, COVID-19ak Euskadin sortutako egoera aztertuta; beraz, horrek eragina du irailaren 15era arte aurreikusita zeuden ekitaldi eta jarduera guztietan.\nBesteak beste, uztailaren 1etik 5era bitartean egitekoa zen 44 Nazioarteko Jazzaldia utzi dute bertan behera (Euskadiko jazzaldi-denboraldiari hasiera ematen dio Getxokoak), bai eta San Lorentzoko merkatua ere.\nHalaber, haien garrantziagatik, 36 Nazioarteko Folk Jaialdia eta hemeretzigarren Komiki Azoka ere bertan behera geratu dira, nahiz eta irailaren 15etik aurrera egitekoak ziren; hain zuzen ere, irailaren 25etik 27ra eta urriaren 2tik 4ra egin behar zituzten, hurrenez hurren.\nHorrez gain, udaran ohikoak izaten diren beste hainbat ekitaldi eta jarduera utzi dituzte bertan behera: Nazioarteko Folklore Jaialdia, Habanera Jaialdia, Getxo Magik magia-jaialdia, udako liburutegiak, eta Muxikebarri zentrorako aurreikusita zegoen programazioa.


Metropolitano estadioa - Wikipedia, entziklopedia askea.\n40°26′10″N 3°35′58″W / 40.4361°N 3.5994°W / 40.4361; -3.599440°26′10″N 3°35′58″W / 40.4361°N 3.5994°W / 40.4361; -3.5994\nInaugurazioa 2017ko irailaren 16a\nLa Peineta (en)\nMetropolitano estadioa edota Wanda Metropolitano, iraganean Madrilgo Olinpiar Estadioa, herriz hizkeran La Peineta, Espainiako Madril hiriburuan dagoen erabilera anitzeko estadio bat da.\nClub Atlético de Madrid futbol taldearen jokalekua da.\nSan Blas-Canillejas barrutiko Canillejas auzoan dago, Barajas aireportutik ez oso urruti.\n1994ko irailaren 6an ustez Madrilen ospatuko ziren Olinpiar Jokoentzarako inauguratu zuten, hortik bere izen ponposoa. Hasiera batean nagusiki atletismo probak burutzeko diseinatua izan bazen ere, 2011-2017 artean handitze lanak egiten ari zaizkio, etorkizunean Atletico de Madrid taldearen jokalekua izan dadin. 2017ko irailaren 16an berrinaguratu zen, jada Club Atlético de Madrid taldearen estadioa bezala.\nBarnealdearen ikuspegi panoramikoa\nMetropolitano estadioa. Atleticomadrid.com (Gaztelaniaz)\nOrriaren azken aldaketa: 7 ekaina 2021, 17:32.


V. Zinecitta Bilbon, oraintsuko hiru film jatorrizko bersinoan eskainiz - bizkaie.biz\nV. Zinecitta Bilbon, oraintsuko hiru film jatorrizko bersinoan eskainiz\nBizkaie! 2020-01-29 10:18 Zinemea\nHelburua da italiar zinema garaikidea gure ingurunean zabaltzea eta ezagutarazotea.\n'Vado verso dove vengo' | Ikusi handiago | Argazki originala\nBilbok, Euskaditaliak - Italiako Kultureari buruzko Zentro Ofizialak antolatutako Zinecittà zinema italiar garaikide zikloaren bosgarren edizinoa jasoko dau datorren astean, zezeilaren 6an, 7an eta 8an. Ekimenak Zinebi – Bilboko Dokumentalen eta Film Laburren Nazinoarteko Jaialdiaren laguntzinoa dau. Saioak Kale Nagusiko BBK Aretoan izango dira, eta sarrerek euro bi balioko dabe.\nEdizino honek Beste leku batean gaia dau ardatz, eta personek leku batzuetatik besteetara egiten dituen mobimentuak Italiako egungo gizartean eragindako aldaketei buruzko hausnarketea izan gura dau: migrazinoak, despopulazinoa, migratzaileen harrerea eta itzulerea. Danak be, miloeka gizaki, euren borondatez edo nahi barik, euren sustraiak dagozan lekuetatik kanpo bizitera eroaten dituen giza izakerearen alderdiak.\nProgramazinoa hilaren 6an hasiko da, Gianfranco Rosi zuzendariaren Fuocoammare (2016) film dokumentalaren proiekzinoagaz. Mundu osoko jaialdietatik igaro ondoren, azken 20 urteetan Italiako Lampedusa ugartea erdigune izandako itsas migrazinoak jorratzen dituan film interesgarri hau aurkeztuko dau Bilbon. Barikuan, hilaren 7an, Simone Godanoren Moglie e marito (2017) komedia izango da ikusgai. Biak jatorrizko bersinoan eskainiko dira, gaztelaniazko azpi-tituluakaz, arratsaldeko 20:00etatik aurrera, Kale Nagusiko BBK Aretoan.\nZezeilaren 8ko saioa arratsaldeko 19:30ean hasiko da Zinecittà Express lehiaketan parte hartuko daben film laburren aurkezpenagaz. Lehiaketa horren bitartez, bilbotarren eta Bilbon bizi dan komunidade italiarraren arteko begiradak trukatzea sustatu gura da. Ondoren, Matera 2019 Europako Kultur Uriburua programeak finantziau dauen, Italia hegoaldeko landa-eremuetako despopulazino-prozesuari buruzko Vado verso dove vengo emongo da. Proiekzinoaren amaieran, barriketaldia izango da ikus-entzule, Nicola Ragone zuzendaria eta Luigi Vitelli gidoilariagaz batera.\nZinebi-ren lankidetzea dauen zikloa, Bilbon eta Euskadin parekorik ez dauen hitzordua da eta helburua, zinema italiar garaikidea gure ingurunean zabaltzea eta ezagutarazotea. Horrezaz gan, egungo gizarte italiarra ezagutzeko eta kultura bien arteko ezagutza hobetzeko ekimen parebakoa da.


Desio doinuen grinak bi egunetako sarrerak agortu ditu Kafe Antzokian - Uriola.eus\nDesio doinuen grinak bi egunetako sarrerak agortu ditu Kafe Antzokian\nuriola.eus 2014-05-01 10:15 Kultura-aisialdia Abando - Indautxu\nBi egunez Doktor Deseo taldeak bere azkenengo diskoa kontzertu bidez aurkeztuko du. Maiatzaren 2an eta 3an izango dira emanaldiak Kafe Antzokian. Dagoeneko sarrerak agortu direla jakinarazi dute Kafe Antzokitik.\nBilbotarrek euren azken lana ‘Busco en tus labios. Lo mejor del deseo’ aurkeztuko dute ostiral eta larunbatean eskainiko dituzten bi kontzertuetan. Emanaldiak 22:00etan hasiko badira ere, Kafe Antzokiko ateak 21:30etan zabalduko dituzte. Jendetza egotea aurreikusten da, dagoeneko sarrerak agortuta baitaude.\nDoctor Deseo taldearen hamalaugarren diskoa Kafe Antzokian aurkeztu zuten otsailaren 27an. ‘Busco en tus labios. Lo mejor del deseo’ izena eman diote azkenengo lanari eta euskarri dotorea du; CDa eta DVDa.


Iñaki Gallego Tuterako Ebroko Erronkako podiumean - Sakana - Guaixe.eus\nIñaki Gallego Tuterako Ebroko Erronkako podiumean\nGuaixe 2017-07-03 13:47\nSakana Triatloi Taldekoa sailkapen orokorrean 98.a sailkatu zen, PTS5 mailan lehena\nIgandean 17. Ebroko Erronka Triatloi proba jokatu zen Tuteran (750 m Ebron igerian, 24,5 km bizikletan eta 5 km korrikan). 196 triatletek osatu zuten proba, Javier Rosado (CT Guadalajara, 1:06:48) eta Nuria Rodriguez (Cidade Lugo, 1:15:36) txapeldunak zirela. Sakana Triatloi Taldeko Iñaki Gallego 98.a sailkatu zen sailkapen orokorrean (1:24:29), bere mailan, PTS5 mailan, lehena.\nAlain Razkin txapeldun\nHelduekin batera, kategoria txikikoek Nafar Kirol Jolasetarako baliagarria zen Ebroko Erronkan hartu zuten parte. Sakana Triatloi Taldekoak bikain aritu ziren. Benjaminen mailan Alain Razkin izan zen txapelduna, bere taldekide Ekain Imazen eta Aitor Aldunateren aurretik. Kimuetan, aldiz, Hegoi Lakuntza hirugarrena sailkatu zen eta, bukatzeko, haurren mailan Nahia Imaz bigarrena sailkatu zen.


Soziolingusitikaz berripaperaren 15. zenbakia / 2007ko uztaila | Soziolinguistika Klusterra\nAtarikoa » Soziolinguistika Berripapera » Soziolingusitikaz berripaperaren 15. zenbakia / 2007ko uztaila\nSoziolingusitikaz berripaperaren 15. zenbakia / 2007ko uztaila\nClaude Hagège – Saran\n2007ko ekainak 15ean Claude Hagège, Pariseko Frantziako Kolegioko ikertzailearekin, mintzaldia izan zen Saran.\nInformazio gehiago: http://www.eke.org/agenda/1180443165\nEuskararen merkatu balioari buruzko hitzaldiak\nUdako Euskal Unibertsitateak “euskararen merkatu balioa” -ri buruzko hitzaldiak antolatu ditu Eibarren uztailaren 12 eta 13rako.\nHitzaldi hauen helburu nagusia euskararen merkatu-balioaz hausnartzea da. Hainbat sektore anitzetako profesionalen azterketa, datu-analisi, ikuspegi eta iritziak aurkeztu eta trukatuko dira bertan.\nJardunaldia euskalgintzan murgildutako profesional eta militanteei, marketin eta komunikazio alorretan interesdunei, soziologia eta merkatu-ikerketen teknikak ikasten ari diren ikasleei eta, oro har, euskararen egoeraz kezkatuta dagoen edonori zuzenduta dago.\nInformazio gehiago: http://ikastaroak.ueu.org/ikastaro_info.php?ikastaroa_id=13\nHizkuntzalaritzazko Ikasle Biltzarra\nDeustuko Unibertsitateak antolatu duen Hizkuntzalaritzarako Ikasle Biltzarra uztailaren 14an izango da Deustuko Unibertsitatean.\nInformazio gehiago: http://littera.deusto.es\nEleaniztasuna kudeatzeko erronkak\nDatorren uztailaren 14ean Elekak eta Miramon Enpresa Digitalak antolatuta 'Nazioarteratzea. Eleaniztasuna kudeatzeko erronkak' izeneko jardunaldia egingo da Donostiako Miramon Parke teknologikoan.\nInformazio gehiago: http://www.sustatu.com/1180954313\nHizkuntza plangintzak: teoriak eta aplikazioak\n2007ko uztailaren 17an eta 18an Hizkuntza plangintzaren teoriei eta aplikazioei buruzko ikastaroa burutuko da Iruñean UEUko udako ikastaroen artean. Ikastaro hau Soziolinguistika Klusterrak antolatzen du eta bertan hizkuntza plangintzan adituak diren hainbat irakasle izango dira.\nHizkuntzen Jabekuntzari buruzko Nazioarteko V. Kongresua\n2AEAL ( Hizkuntza Jabekuntza Ikasketen elkartea)-k antolatzen duen Hizkuntzen Jabekuntzari buruzko Nazioarteko V. kongresua uztailaren 26tik 28ra bitartean izango da Oviedoko Psikologia fakultatean (Espainia).\nEEP k eta Euskal Konfederazioak hitzarmena sinatu dute Administrazioan euskara bultzatzeko\nEuskararen Erakunde Publikoak eta Euskal Konfederazioak Ipar Euskal Herriko udaletan eta administrazioetan euskararen erabilera sustatzeko hitzarmena sinatu zuten Baionan. Orain arte Euskal Konfederazioak bultzatutako Euskara Herriko Etxeetan planarekin EEP k jarraituko du, herri elkargoetako euskara teknikarien bitartez. Dagoeneko lau elkargok hartu dituzte euskara teknikariak. Konfederazioarekin batera aldiz, Ipar Euskal Herriko 42 udalek izenpetu dute euskara sustatzeko akordioa. Euskal Konfederazioak baikortzat jo du orain arte egindako lana baina "neurri konkretuak eskas" direla nabarmendu du.(www.erabili.com)\nInformazio gehiago: http://www.erabili.com/zer_berri/berriak/1175097183\nGipuzkoa Donostia Kutxak, Euskadiko Udalen Elkarteak (EUDEL) eta Gipuzkoako Foru Aldundiak elkar hartu dute hiru erakundeen artean, alde batetik, eta Gipuzkoako herrietan, bestetik, euskararen erabilera sustatzeko. Lankidetza hori jasotzen duen hitzarmena Donostian sinatu zuten 2007ko apirilaren 24an.\nDiru-kontuak euskaraz Buruntzaldean\nBuruntzaldeko Euskarako Zerbitzuek kanpaina berria jarri dute abian. Gestorietako diru-kontuekin lotutako tramiteak euskaraz egitera animatzea du helburu. Kanpainan erabilitako leloetako batek dioen bezala, “errentagarritasuna % 100ekoa da eta arriskua % 0”.(www.erabili.com)\nInformazio gehiago: http://www.erabili.com/zer_berri/berriak/1179303180\nAurten DBHko 3. maila egiten ari diren 6.500 gazte baino gehiagori zuzendutako kanpaina abian jarri dute Bizkaian. Aurrerantzean egingo dituzten ikasketetan euskarazko eredua aukeratzea da kanpainaren xedea.(www.erabili.com)\nInformazio gehiago: http://www.erabili.com/zer_berri/berriak/1179735414\nBermeoko enpresa eta elkarteak euskalduntzen: Geurien be bai\nBermeoko 49 enpresa eta elkartek euskararen erabilera areagotzeko neurriak hartzeko hitzarmena sinatu zuten, maiatzaren 18an, Bermeoko XIII. Arrain Azokaren egunean. Sinadura ekitaldia eguerdiko 13:30tan izan zen Bermeoko Nestor Basterretxea Kultur Aretoan. Enpresa eta elkarte sinatzaileez gain, Bermeoko Udalaren izenean Juan Karlos Goienetxea alkatea bera ere han egon zen euskararen aldeko konpromisoa berresteko.(www.sustatu.com)\nInformazio gehiago: http://www.sustatu.com/1180345223\nBehatokiak urteko txostena aurkeztu dio EAEko Arartekoari\nBehatokia Euskal Autonomi Erkidegoko Ararteko Iñigo Lamarcarekin bildu da hizkuntza-eskubideei buruzko urteko txostenaren ondorioak azaltzeko.(www.erabili.com)\nInformazio gehiago: http://www.erabili.com/zer_berri/berriak/1180430442\nLanHitz-ek euskara enpresetara zabaltzeko tresna berriak aurkeztu ditu\nEusko Jaurlaritzaren Hizkuntza Politikarako Sailburuordetzak, LanHitz egitasmoaren baitan, euskara enpresetara zabaltzeko tresna berriak aurkeztu ditu: enpresen hizkuntza-diagnostikorako aplikazioa, agiri-ereduen bankua, CRM "Customer Relationship Management" delakoa eta LanHitz webgunea.(www.erabili.com)\nInformazio gehiago: http://www.erabili.com/zer_berri/berriak/1180443427\nIkasleen euskara maila hobetzeko protokoloa HUHEZIn\nIkusita zenbait ikaslek ez dutela euskara maila nahikorik, HUHEZIk (Mondragon nibertsitatearen Humanitate eta Hezkuntza Zientzien Fakultatea) protokolo bat onartu du, ikasle horien hizkuntza maila hobetzeko. Protokoloa datorren 2007-2008 ikasturtean abiatuko da, baina maiatzean eta ekainean proba egingo zaie horrela eskatu duten ikasleei.(www.erabili.com)\nInformazio gehiago: http://www.erabili.com/zer_berri/berriak/1180708277\nEuskara sustatzeko diru-laguntzak Iparraldean\nIpar Euskal Herrian euskara sustatzeko diru-laguntzen ebazpena aurkeztu zuten ekainaren 6an Baionan, Eusko Jaurlaritzak eta Euskararen Erakunde Publikoak (EEP). Guztira 1,45 milioi euro banatuko dituzte euskalgintzako eragileen artean. EEP k milioi bat euro jarri ditu eta Eusko Jaurlaritzak 450.000 euro. 60 eragilek 82 egitasmo aurkeztu zituzten orotara deialdira baina 43 eragileren 54 egitasmok jasoko dute diru laguntza. Hitzarmen Bereziak lagundu ez zituen hainbat egiturek ere izango dituzte diru laguntzak.\nEuskara sustatzeko hitzarmena sinatu dute Haltsuk eta EKE k\nLapurdiko Haltsu herriko Udalak eta Euskararen Erakunde Publikoak euskara sustatzeko hitzarmena sinatu dute. Akordio horri esker, herritarrei zuzendutako zerbitzu guztietan euskararen presentzia bermatzea onartu du Haltsuko Herriko Etxeak. Jada 42 herrik izenpetu dute gisa horretako hitzarmena. (www.beria.info)\nInformazio gehiago: http://www2.berria.info/testua_ikusi.php?saila=harian&data=2007-06-26&orria=022&kont=007\nLan munduan euskara bultzatzeko web gunea abiatu du Emunek\nEmun Kooperatiba Elkarteak web gunea sortu du langile euskaldunei nahiz erdaldunei lanean euskara erabiltzeko lagunduko dieten tresnak eskaintzeko eta lan mundua euskalduntzen lanean ari diren eragileen arteko komunikazioa eta esperientzia trukatu ahal izateko. www.lantalan.com web gunean hiztegiak, terminologia bankuak, euskara zuzentzaile ortografikoak eta dokumentuak euskaraz sortzeko jarraibideak bilduko dituzte, besteak beste. Arrasateko Kulturaten aurkeztu du Emun Kooperatibak komunikabideen aurrean www.lantalan.com-en eraginkortasuna eta harpidedun kopurua handitzeko sustapen kanpaina.\nInformazio gehiago: www.lantalan.com www.argia.com http://www.erabili.com/zer_berri/berriak/1183543116\nJaurlaritzak 12,5 milioi euro emango ditu euskararen gizarte erabilera sustatzeko\nEusko Jaurlaritzako Hizkuntza Politikarako Sailburuordetzak euskara sustatzeko diru laguntzen berri eman zuen. Aurten, orotara, 12.525.000 euroko diru laguntzak banatuko ditu, iaz baino %19,7 gehiago. Patxi Baztarrika Hizkuntza Politikarako sailburuordeak kopurua handitzen jarraitzeko asmoa agertu zuen. (www.berria.info)\nInformazio gehiago: http://www.argia.com eta http://www.berria.info/testua_ikusi.php?saila=harian&data=2007-07-06&orria=014&kont=768\nEusko Ikaskuntzaren Asmoz Fundazioa datorren ikasturteko Hiznet, Hizkuntza Plangintza graduondokoa prestatzen dabil iada. Berrikuntzen artean nagusiena, datorren ikasturtean Euskal Herriko Unibertsitateko Berezko Tituluen eskaintzaren artean egongo dela da. (www.sustatu.com)\nInformazio gehiago: http://www.sustatu.com/1181810404\nUrretxu eta Zumarragako euskara Interneten kontsultagai\nZintzo Mintzo Euskara Elkarteak Urretxu eta Zumarragako Euskara lana Interneten jarri du kontsultagai.(www.sustatu.com)\nInformazio gehiago: http://www.sustatu.com/1179240675\nEAEko 6. mailako ikasleen % 51,3ak ez du gainditu B1 euskara proba\nLehen Hezkuntzako azken mailan (seigarrena) dabiltzan ikasleen erdiek baino gutxiagok menperatzen du maila egokian euskara EAEn. % 51,3ak ez du gainditu joan den azaroan ISEIk (Irakas-Sistema Ebaluatu eta Ikertzeko erakundea) 1.599 ikasleri eginiko B1 proba.(www.erabili.com)\nInformazio gehiago: http://www.erabili.com/zer_berri/berriak/1180104171\nAlderdi politikoen erantzunak euskararen inguruan\nKontseiluak alderdi politikoen hautagaiei euskarari buruzko hiru galdera zuzendu zien kanpaina hasieran, orain, bukaeran erantzunak dokumentu honetan jaso ditu. (www.sustatu.com)\nInformazio gehiago: http://www.sustatu.com/1180095058\nEHUko Master Ofiziala: Hizkuntzaren Azterketa eta Prozesamendua\nEHU-n hizkuntzalariak eta ingeniariak formatzen ibili dira 2001. urtetik hizkuntzaren teknologian agente aktiboak izan daitezen. Hasieran Hiztek masterra izan zen (2001-2006), gero HAP doktorego-programa (2004-2007) eta orain master ofizial berrien erronkari ekin die. (www.sustatu.com)\nInformazio gehiago: http://www.sustatu.com/1182950151\nKontseiluak Administrazioaren euskalduntzearen balorazioa aztertu du\nEusko Jaurlaritzaren Administrazio Orokorra euskalduntzeko III. plangintzaldiaren balorazioaren aurrerapena aztertu du Euskararen Gizarte Erakundeen Kontseiluak. Administrazioaren euskalduntzearekin kezkatuta agertu da Kontseilua, 25 urte pasatu ostean euskalduntze sistemak 'leku guztietatik' huts egiten duela uste du. (www.kontseilua.org)\nInformazio gehiago: http://www.kontseilua.org/zerberri.cfm?hizkuntza=0&atala=berria_erakutsi&id=534\nEuskarazko komunikazioan gertatu den erabateko hazkundeak ekarri dituen erronka eta behar berriei erantzuteko asmoz antolatu da aurkezten dizuegun master hau. Master honekin, egungo euskarazko komunikazioaren diagnosia egin asmo dugu, eskasietan eta premietan sakondu ahal izateko.(www.sustatu.com)\nHurrengo zenbakia (63): Dosierra: - Euskararen erabilera eskolaz-ordu kanpo\nAzken zenbakia (62): Dosierra: - Helduen euskalduntze-alfabetatzea\nHABE eta euskalduntze-alfabetatzea, 1981-2007: lehenak badu gerorik, Joseba Erkizia.\nHelduen euskalduntze alfabetatzearen lehen hastapenak; gau eskolen sorrera, Mertxe Mujika.\nEuskalduntze-alfabetatzearen zentzua, Joxe Manuel Odriozola.\nEuskaltegien mapa EAEn: helduen euskalduntze-alfabetatzearen azalpen kuantitatiboa, Antton Iñurritegi.\nNafarroako AEK, bidean aurrera egin dugu baina ez da nahikoa, Aitziber Sarasola.\nHelduen euskalduntzea eta alfabetatzea Nafarroan, Jakes Bortairu.\nIkerketa-egoera euskalduntze-alfabetatzean, Josu Perales.\nHizkuntz plangintzak eta euskalduntze-alfabetatzea, elkarren osagarri, Arkaitz Zarraga.\nMintzapraktika programak, Oskar Zapata - Topagunea.\nIkasgelatik plazara: hizkuntzaren normalizazioari helduen euskalduntzetik heldu nahian, Benito Fiz.\nGurean: Hizkuntzen Kale Erabileraren Neurketa 2006, Kike Amonarriz eta Lionel Joly.\nSoziolinguistikari buruzko ikastaroa UEUko udako ikastaroetan 2007ko uztailaren 17an eta 18an Hizkuntza plangintzaren teori eta aplikazioei buruzko ikastaroa burutuko da Iruñean UEUko udako ikastaroen artean. Ikastaroa Soziolinguistika Klusterrak antolatzen du eta bertan hizkuntza plangintzan adituak diren hainbat irakasle izango dira.\n2006ko memoria argitaratu dugu\nSoziolinguistika klusterraren 2006ko memoria argitaratu dugu eta laister jasoko dute bazkide guztiek euren etxean.\nSoziolinguistika klusterreko bazkide diren erakundeekin harremanak\nBazkide diren erakundeekiko harreman estutu nahian eta euren interesak hobeto ezagutu asmoz, bilera erronda hasi dugu. Oraingoz, Hernaniko Udala eta Elhuyar Aholkularitzarekin egin dugu bilera eta gure asmoa urtea amaitu aurretik beste sei bazkiderekin biltzea da.\nArrueko programaren jardunaldia\nEkainaren 27an egin genuen Eibarren Arrue Programako jardunaldia. Bertan, programa honen helburuak eta azken 3-4 urteetan emandako urratsak azaldu ziren. Horrez gain, Ikasleen jolaslekuko erabilera-ren eta beste aldagaien artean nolako loturak dauden jakiteko egindako ikerketaren metodologia eta emaitzak azaldu, eta horien gainean aritu ginen. Han aurkeztutako Txostena ontzat eman da Hezkuntza Sailaren aldetik eta urte amaierarako argitaratzea aurreikusten da.\nGazteen hizkuntza erabilera. Perspektiba eta prospektiba proiektu bilera\n"Gazteen hizkuntza erabilera. Perspektiba eta prospektiba" proiektuaren baitan bilera antolatu genuen ekainaren 19an Martin Ugalde Kultur Parkean.\nProiektua labur azalduz, izenean ikusten diren bi atalak daude: Gazteen hizkuntza erabileraren perspektiba eta prospektiba. Perspektiba osatzeko, euskal hiztun gazteen hizkuntza erabileraren berri ematen diguten esperientzia eta ikerketen bilketa egin da. Gaiaren inguruan egin diren lan hauek bildu ondoren, hutsuneez ohartu eta etorkizunean interesgarrien edo emankorren izango diren lan-ildoak proposatzea da proiektuaren beste zatia: Prospektiba.\nLan bilera honetan bi atal hauek landu ziren. Perspektiba kontuan hartu, prospektiba lantzeko. Bileraren edukia laburtzen duen galdera, honakoa: Gazteen hizkuntza erabileran eragiteko, gaia aztertzeko... zer egin da eta zer egin behar da? Beraz, bi helburu nagusi zituen lan-bilera honek: Gazteen hizkuntza erabileraren inguruan egiten denaren balorazioa egitea eta, hori oinarri, lehentasunez landu beharrekoaren gainean iritziak biltzea.\nBilerako ondorio nagusiak biltzen dituen txostena irailean webgunean zintzilikatuko dugu.\nEL VERDADERO ORIGEN DE LOS BASKOS: LA PRIMERA HUMANIDAD Euskaldunei eta euskarari buruzko liburua aurkeztuko du Ribero Menesesek\nJorge Maria Ribero Meneses filologoak El verdadero origen de los Baskos: la primera Humanidad liburua aurkeztuko du Donostian. Euskaldunak Europako biztanlerik zaharrenak direla eta euskara munduko hizkuntzarik zaharrenaren eboluzioaren fruitua dela dio Menesesek liburuan. Horrez gain, mapek eta dokumentuek Euskadi eta Kantabria beti gauza bera izan zirela baieztatzen dutela uste du filologoak. El verdadero origen de los Baskos: la primera Humanidad liburuaren aurkezpena Agiñalde kultur elkarteak antolatu du eta ekitaldian, Unescok euskara kontuan izan dezan eskatzeko xedea duen ekimena aurkeztuko du.\nColumbia Unibertsitateko Ofelia Garciak eta Wales Bangorko Colin Baker-ek hezkuntza elebidunari buruzko liburu berri bat argitaratu dute Multilingual Matters argitaletxean. Liburu honetan hainbat garrantzi handiko artikulu biltzen dira Ipar Amerikako eta mundu osoko esperientziak kontutan hartuz.\nInformazio gehiago: http://www.multilingual-matters.com/multi/display.asp?isb=1853599077\nINPUT FOR INSTRUCTED L2 LEARNERS The Relevance of Relevance\nAnna Nizegorodcew-en argitalpen berrian hizkuntzaren irakaskuntza eta bigarren hizkuntzen jabetze prozesuak aztertzen dira. Liburua hezitzaileei, irakasleei eta ikertzaileei zuzendua dago.\nInformazio gehiago: http://www.multilingual-matters.com/multi/display.asp?isb=1853599379\nVienna International School-eko Maurice Carder-ek hezkuntza elebiduna arakastatzua izan den hainbat ikastxeen kasuak aztertzen ditu, curriculumak aurkeztuz. Liburua bereziki ingelesaren ikuspegitik jorratuta dago.\nInformazio gehiago: http://www.multilingual-matters.com/multi/display.asp?isb=1853599409\nEspainiako Hizkuntz Ofizialen Kontseilua sortu dute\nEspainiako Ministroen Kontseiluak Hizkuntz Ofizialen Kontseilua eta Hizkuntz Ofizialetarako Bulegoa sortuko ditu. Errege-dekretuaren bidez sortuko diren bi erakunde horien helburua, hizkuntz ofizial propioa duten erkidegoetako biztanleek Estatuko Administrazio Orokorrarekin duten harremana hizkuntz horretan izateko duten eskubidea bermatzea izango da. Espainiako Gobernuko ministerio guztietako ordezkariek izango dute ordezkaritza bi erakunde berrietan. (www.berria.info)\nArgibide gehiago: http://www.berria.info/testua_ikusi.php?saila=harian&data=2007-07-08&orria=016&kont=903\nHizkuntza politikan egiten ari dena aurkeztu du Jaurlaritzak Bruselan\nMiren Azkarate Kultura sailburua eta Patxi Baztarrika Hizkuntza Politikarako sailburuordea Bruselan elkartu ziren joan zen astean Leonard Orban Eleaniztasunerako Europar komisarioarekin, Eusko Jaurlaritzak euskara gizarteratzeko garatzen ari den ekimenen berri emateko.(www.erabili.com)\nInformazio gehiago: http://www.erabili.com/zer_berri/berriak/1179478383\nMartxan dira zientzia-dibulgazioko XIV. CAF-Elhuyar sariak\nDibulgazio-artikuluen hiru sari nagusiak eta gazteentzako sari berezia ez ezik, dibulgazio-liburu bat idazteko beka ere emango dute, bosgarren aldiz. (www.sustatu.com)\nInformazio gehiago: http://www.sustatu.com/1180082306\nBasque Research berritua\nElhuyar Fundazioaren Basque Research web guneak diseinu berria eta atal berriak ditu. Web gune berriak AA irisgarritasun-maila lortu du. (www.sustatu.com)\nInformazio gehiago: http://www.sustatu.com/1180968977\nEuskarazko komunikazioaren inguruko masterra eskainiko du EHU k\nEHU ko Gizarte eta Komunikazio Zientzien Fakultateak Euskarazko komunikazioa eta hizkuntza gutxituak izeneko master profesionala eskainiko du 2007/08 ikasturtean. Masterrak, teknologia berriek aurkezten dituzten erronken aurrean profesional onak eta euskaldunak trebatzea du helburu.\nPedagogoa Batzar Nagusietan. Hizkuntzen azterbideak, Iturriagaren argitan\nMikel Zalbide euskaltzain osoak 2007-6-2an Donostian irakurri zuen sarrera-hitzaldia oso-osorik daukazue jarraian. (www.erabili.com)\nOsorik irakurtzeko: http://www.erabili.com/zer_berri/muinetik/1181124576\nNPLD: ekimen berriak, estaturik gabeko hizkuntzak eta eskualdekoak sustatzeko\nEuropako hizkuntza gutxitu guztiak ordezkatuko dituen Hizkuntza Aniztasuna Sustatzeko Sarea (NPLD) datozen hilabeteetan hasiko da lanean. Davyth Hicks, Eurolang hizkuntza minoritarioen agentziako erredaktore buruak, sare berriaz eta hizkuntza gutxituek Europako Batasunaren barruan bizi dituzten errealitate ezberdinetaz idatzi du. (www.gipuzkoaeuskara.net)\nInformazio gehiago: http://www.gipuzkoaeuskara.net/albisteak/1182149602\nEuskarazko IKT-en inbentarioa eskura\nEuskarazko Informazioaren eta Komunikazioaren Teknologia Berrien Inbentarioa aurkeztu zuen Eusko Jaurlaritzak ekainaren 28an Donostian, IKT-en arloan euskaraz dauden baliabideak eta tresnak zeintzuk diren herritarrei jakinarazteko, eta haiek erabili nahi dituztenek berehala eskuratu ditzaten errazteko. (www.erabili.com)\nInformazio gehiago: : http://www.erabili.com/zer_berri/berriak/1183038562\n‹ Soziolinguistikaz berripaperaren 16. zenbakia / 2007ko iraila gora Soziolinguistikaz berripaperaren 14. zenbakia / 2007ko maiatza ›


TOKIA: Euskara/ Atzegi/ Gure egitekoa, ikuspegia eta baloreak\nAtzegi, desgaitasun intelektuala duten pertsonen aldeko Gipuzkoako elkartea, familia talde batek sortu zuen 1960. urtean, desgaitasun intelektuala duten pertsonen eskubideen alde egiteko.\nDesgaitasun intelektuala duten pertsonen bizi-kalitatea hobetzea, baita haien familiena ere, topagune bat eskainiz eta ingurune lagunkoi bat sustatuz, haien partaidetza soziala erraztuko duena, horrela gizarte gipuzkoar inklusibo, bidezko eta solidarioago bat eratzen lagunduz.\nDesgaitasun intelektuala duen pertsona bakoitzak, bere gaitasunak eta nahiak kontuan hartuta, kalitatezko bizitza bat aurrera eraman dezan eta bere ingurune naturaleko bizitza sozialean parte har dezan lortzea.\nDesgaitasun intelektuala duten pertsonen familiek baliabideak eta laguntzak izan ditzaten lortzea, aukera emango dietenak bizi-kalitate on bat izateko, desgaitasun intelektuala duten beren senideei behar dituzten laguntzak ematen jarraitu ahal izan dezaten.\nGizarte inklusibo baterako aurrerabidean laguntzea; bidezkoagoa eta solidarioagoa izango den gizarte bat, dibertsitatea gure etorkizun partekatuaren funtsezko oinarri gisa balioesteko gai dena. Desgaitasun intelektuala duen pertsona bakoitzaren ekarpenari balioa emango dion gizarte bat, non herritarrek bizitza sozialean haien partaidetza aktiboa ahalbidetuko duten, biztanle guztientzat onuragarria dela ulertzen delako.\nGure jardunaren garapenean, gure asmoa da gizarteak tresna eraginkortzat hartzea erakundea, desgaitasun intelektuala duten pertsonen bizitza errazteko, gizarte-kohesioan laguntzeko eta Gipuzkoan gure ingurunearen bilakaeran eragina duten erakunde publikoekin eta pribatuekin lankidetzan aritzeko.\nGure balioak bikoteka antolatzen dira euren artean elkarreraginezko harremanak sortuz eta batak bestea orekatuz. Beti ere, erdigunean, duintasuna eta errespetua jarriz gure eguneroko lanaren iparrorratz modura.\nSartu hemen gure kode etikoa irakurtzeko.


Gripearen aurkako txertaketa kanpaina hasi da, azaroaren 30era arte - Albisteak - Usurbil\nGripearen aurkako txertaketa kanpaina hasi da, azaroaren 30era arte\nAurreko urtetan bezala, Gripearen Aurkako Txertaketa kanpaina hasi da, eta hau, 2015eko azaroaren 30ean amaituko da. Bereziki 65 urtetik gorako pertsonei zuzendua dago, baina baita adinez gazteago izan arren gaixotasun kronikoak dituztenei, edota beren lanbideagatik arrisku-taldeko pertsonen kutsatzaile izan daitezkeenei ere\nAipaturiko azken giza-taldeen artean sartzen da hirugarren adineko egoitzetako, geriatrikoetako, eguneko zentroetako eta abarretako pertsonala, bai eta etxez-etxeko laguntzarako zein zerbitzu sozialetako pertsonala ere.\nGripearen Aurkako Kanpaina ahalegin garrantzitsua da, bai instituzioentzat, bai kanpaina aurrera eramaten duten osasun-taldeentzat. Eta egiten ditugun kanpainetan estaldura-tasa onak lortzen badira ere, tasa horiek hobetzen ahalegintzen gara, guztiz onuragarria baita hiritarrentzat orokorrean, eta batez ere, txertaketaren jomuga diren pertsonentzat. Are gehiago gaur egungoa bezalako unean, non, egoera epidemiologikoa nahasia den.\nHori dela-eta, bereziki aipaturiko taldeei, gripearen aurkako txertaketa kanpainan azaroaren 30era arte luzatuko dela gogorarazten zaie.


Bertsolaritza kultur intereseko ondasuntzat jo du Nafarroako Gobernuak | Kultura | Berria\nBertsolaritza kultur intereseko ondasuntzat jo du Nafarroako Gobernuak\nOndare materiagabearen atalean, Nafarroako seigarren izendapena da bertsolaritzarena. Hilaren 20rako antolatu dute aurkezpen ekitaldia\nJulio Soto, iaz, Nafarroako Bertsolari Txapelketan. NAFARROAKO BERTSOZALE ELKARTEA\nNafarroako Gobernuak bertsolaritza Nafarroako kultur intereseko ondasun izendatzea onartu du, ondare materiagabearen kategorian. Atzo goizean egindako bilkuran hartu zuen erabakia, eta Ana Herrera Kultura, Kirol eta Gazteriako kontseilariak eman zuen izendapenaren berri.\nBertsolaritza Nafarroako kantu inprobisatuaren adierazpiderik nabarmenena eta hobekien kontserbatu dena dela adierazi zuen kontseilariak. Halaber, bertsolaritzak duen errotzea, komunitatearen babesa eta egiten ari den transmisio lana nabarmendu zituen, besteak beste. Izendapenak bertsolaritza bizirik mantentzen lagundu nahi du, kontrolatutako eraldaketa ahalbidetuz.\nHilaren 20an izendapena aurkezteko ekitaldi bat egingo dute, 18:00etan, Nafarroako Museoan. Bertan, gobernuko ordezkariek ez ezik, Nafarroako Bertsozale Elkarteko ordezkari batek, Julio Soto Nafarroako txapeldunak eta Alfredo Asiain irakasle eta ahozkotasunean adituak ere parte hartuko dute. Ekitaldia irekia da, eta, hura bukatzean, bertso saio bat izango da museoko atarian.\n2011n hasi zen izendapenerako prozesua, eta orain eman du fruitua. Ondare materiagabearen arloan Nafarroak onartuko seigarren kultur intereseko ondasun izendapena da bertsolaritzarena.


“Urte hauetan sei bozka desberdin eman ditut"\n65 urte eta erretiratzeko asmorik ez.\nHemen orori buruzko orotariko iritzi-emaile bat.\nNire iritzi guztiak behin-behinekoak dira. Bertsolariak bezala, gaia jarri eta bota. Ia guztiari buruz botako nuke bertso bat, baina ez naiz ia ezeri buruz bi folio idazteko gai.\nHorregatik berotzen dizkizute belarriak?\nLerrokatuta dagoenari asko kostatzen zaio lerrokatuta ez dagoenarekin eztabaidatzea, eta nik urte hauetan sei bozka desberdin eman ditut. Horri, herri honetan %1eko desadostasuna duena beste espaloian salduta dagoela kontsideratzen dela gehituz gero...\nLiteraturaz hitz egin eta bakea!\nLiteratura? Oso jende gutxiri asko interesatzen zaio, baina gehiengoari ez zaio piperrik ardura!\nEuskadi Sarien inguruko eztabaidak ez al ziren mundu gerren parekoak?\nHain pastel txikiarentzat hainbeste indar xahutzea erridikulua iruditzen zait. Eskerrak Sarrionandiak eskemak puskatu dituen, ze Euskadi Sariko finalista izateari uko egin zion bat Espainiako Sari Nazionalean parte hartzen ikusi nuela esango banizu...\nKazetaritzaren etikaren izenean, trapu zaharrak astintzeari utzi eta zure azken nobelaren gai nagusia den zahartzaroaz hitz egiteko aginduko nizuke!\nGizarteak, beldurra baino gehiago, gorrotoa dio zahartzeari. Ezin da zaharra izan, inork ez du zaharra izan nahi, eta patetikoa da adin batetik gora itxura gaztetzeko egiten duguna. Zahartzaroari buruzko ideologia falta zaigu.\n“Zahartu gara zahartu, ta ez gaude konforme...“, bertsio berria dago modan?\nEgizu proba: itxurak itxura, parekoari gazteagoa dirudiela esan eta %100ek sinistu eta eskertu egingo dizu. Noiztik dauka “zahar” hitzak konnotazio negatiboa? Lehen ez al zeuden adin batetik gorakoak gizartearen gailurrean?\nEta zu 65 urte betetzear eta oraindik lan finkorik gabe!\nBaina, gaur egun, nork dauka lan finko eta segurua? Goizetik gauera mileurista bihurtu nintzelako bukatu nuen 3 Mariak. Badakit horixe dela askatasunaren prezioa. Badakit estutasun horiek dauzkala aske bizitzeko hautuak.\nNik uste nuen idazle batentzat askatasuna liburua aurkeztean inork ulertzen ez dituen teoriak agertzea zela.\nIdazle batek ez daki zer egin duen, zer egin nahi izan duen baizik. Horregatik, hainbesteko sermoiak bota beharrean, utzi ditzagun gure lanak jendearen eskuetan, eta irakurleek esan dezatela egin dugunak merezi duen ala ez!


Jalgi hadi Euskal Jaira - Busturialdeko Hitza : Busturialdeko Hitza\nJalgi hadi Euskal Jaira\nUrriko lehen zitarik garrantzitsuenetako bat dute gernikarrek zapatuan. Euskal Jaia ospatuko dute, beste urte batez. Dantzak, kantuak, herri kirolak, bazkaria... Gozatzeko eguna izango da.\nHerri bazkaria egingo dute plazan\nJai eta ospakizunez blai heldu ohi da urria Gernika-Lumora, eta lehenengo festa zaparrada zapatu honetan hartuko dute gernikarrek, Euskal Jaiarekin. Goizetik hasita, hurrengo goizerarteko festa egiteko parada izango dute herritarrek. Bitartean, zegaz gozatu eta zertan parte hartu ez dute falta izango. Eskaintza anitza eta orotarikoa da, gainera. Ume zein nagusi, gazte eta ez hain gazte… egitarau zabala prestatu dute aurtengo Euskal Jairako ere. Goizeko 09:00etan hartuko du herriak euskal kutsua, merkatu plazan. Ekainetik abendura bitartean hileko lehen zapatuetan egin ohi den legez, azoka berezia izango da etzi ere. Oraingoan, sukalkiak eta errioxako ardoak gozotuko dituzte herritarren ahoak. Era berean, eskualdeko nekazarien produktuak, eukal ogia eta pastela, eztia, gazta, patea eta beste ere izango dira salgai. Artisauen produktuak erosteko aukera ere izango dute merkaatu plazatik bueltatxoa egiten dutenek. Eta txikienek ere izango dute eurentzako tartea. UREren eskutik, umeentzako jolasak izango baitira merkatu plazan. Txupina eguerdian Jaiari hasiera ofiziala, baina, eguerdian puntuan emango diote –12:00etan–, Merkurio iturriaren aurrean botako duten txupinarekin. Orduan zabalduko dituzte sagardo kupelak, eta gura duen orok izango du probatzeko aukera. Intxaurrak ere banatuko dituzte. Zelan ez, taloak ez dira faltako Gernika-Lumoko Euskal Jaian. Behin festa hasita, herriako kaleetan zabalduko dute euskal giroa. Gernika-Lumoko Elai-Alai taldeak euskal dantzekin zeharkatuko ditu kaleak, eta Oiartzungo Olarri taldea izango du aurten bidelagun. Bi talde horiek ipiniko dituzte pausoak… Eta doinua Euskal Herriko Kantaguneak, Segundo Olaetak eta Gazteak txistulari eta gaiteruek jarriko dute.\nSagardo kupela zabaluko dute txupinaren ostean\nZapi gorriak eta laranjak Erregelak, herri kirolak… Bazkalaurreko ekitaldiz beteta joango dira. Gero, urtero legez, herri bazkaria egingo dute, merkatu plazan. Menua 15 eurokoa izango da, eta turismo bulegoan ez ezik, Lagun-Etxea, Auzokoa eta Etxarte tabernetan eros daitezke txartelak. Indabak, bakailaoa eta postrea bazkalduko dute herritarrek egun horretan. Ardoa eta kafea ere prezioaren barruan izango dira. Kantuek eta dantzek girotuko dute bazkalostea, turutada hasi arte. Beste batzuek, ordea, Jai Alain egingo duten zesta jaialdian emango dituzte arratsaldeko orduak. Binakako Txapelketako finalistek errebantxa hartuko duten, eta Barandika eta Lekerikabeaskoa gernikarrek profesionaletarako jauzia emango duten arratsaldean frontoiko armailak herritarrek betetzea espero dute. Gauean, Haitzama taldeagaz erromerian dantzatzeko aukera izango dute herritarrek Pasealekuan. Euskal Jairako zapiak ere salgai ipini dituzte. Era berean, herriko tabernen kontrako sententzia dela eta, Euskal Jaian zapi laranjak jazteko deia ere egin dute.


Futbol Kanadako Jokalari Biografiak, Haurtzaroko Istorioak eta Futbol Gertakariak\nHasiera Ipar Amerikako GIZARTE EKINTZAK Kanadako futbolariak\nKanadako futbol (futbol) jokalari guztiek haurtzaroko istorioa lortu dute. LifeBogger-ek Ipar Zuri Handiko futbol izar hauen inguruko biografia gertakaririk harrigarrienak, harrigarri eta liluragarriak harrapatzen ditu\nFutbol Kanadako (Futbol) Jokalari kategoriak Childhood Stories Plus Untold Biography herrialdeko pertsonaia garrantzitsuenen bilduma bat irudikatzen du.\nKategoria honetan, Haurtzaroko Ipuina eta Biografia idazten hasi ginen Alphonso Davies. Kanadako futbolari gazteak gero eta belaunaldi gehiago izatera bultzatzen du askok.\nHegalaren ostean, beste inor ez den beste izar gorantz joan ginen Jonathan David. Elkarrekin bi jokalariek sailkapenik handiena dute Kanadako futbolari ospetsuak.\nFutbol kanadarraren 10 datu:\nKanadako lehen futbol partida Toronton izan zen, hain zuzen ere, 1876ko urrian.\nIdazterako orduan Dwayne De Rosario saririk handiena lortu du Urteko Kanadako Jokalariarentzat. Lau aldiz irabazi zuen errekorra (2005, 2006, 2007 eta 2011).\nDwayne De Rosario, Kanadako 81 txapel ditu, Kanadako denboraldiko golegile nagusi gisa 22 gol sartu ditu.\nBehin pentsatu zuena amets bat izango zen geroago Kanadako futbol zaleentzat. Ipar Amerikako herrialdeak irabazi zuen 2026 FIFA Munduko Kopa antolatzeko eskaintza. Txapelketa beraien, AEBen eta Mexikoren artean partekatu behar da.\n2020. urteaz geroztik, Kanadako liga sistema deskonektatutako hainbat ligek osatzen dute, eta ez dituzte promozionatzen eta atzera botatzen.\nKanadako Premier League herrialdeko liga profesional ezagunena da.\nKanadako Futbol Ligak 200 milioi euro inguru irabazten ditu, Premier Leagueko 6.5 milioi milioi euroren aldean.\nKanada behin bakarrik agertu da FIFAko Munduko Kopan. Hori 1986. urtean izan zen.\nKanadako futbol piramidea Kanadako futbol ligako sistemaren beste izen bat da.\n"Futbol" hitza eta ez "futbola" hitza Kanadan eta Estatu Batuetan bakarrik erabiltzen da. Munduko beste herrialde guztiek "futbol" edo "futbol" deitzen diote.


Txokolatezko bonboiak: Gantz eta kaloria ugarikoak izatearren, tamainaz kontsumitu behar [3tik 1. orria] | Aldizkaria | EROSKI CONSUMER\nTxokolatezko bonboiak: Gantz eta kaloria ugarikoak izatearren, tamainaz kontsumitu behar\nEhun gramo bonboik 510 - 580 kaloriaz hornitzen gaituzte; horien gantza, hein handi batean, saturatua da\nTxokolate beltz edo esnedunetan bilduak, pralinez, likorez edo kafez beteak... Jende askorentzat, dastatzeko unean bertan bizi dugun gozamenagatik, nekez saihesteko moduko tentazioa dira bonboiak. Espainian, dena dela, txokolate eta kakaozko bestelako produktuen kontsumoa (3,7 kilo laguneko eta urteko) Europako beste hainbat herrialdetan baino txikiagoa da: Suitza, Norvegia, Austria, Belgika eta Erresuma Batuan urteko eta laguneko 8 kilotik gora kontsumitzen da. Indarreko arauaren arabera, txokolatezko bonboia ahamen baten tamainako produktua da, zerbaitez beteriko txokolatez edo hainbat txokolate nahastuz (txokolate esneduna, txokolate familiar esneduna, txokolate zuria eta bestelako jangaiak, alegia, txokolatea produktu osoaren pisuaren %25 baldin bada, gutxienez) osatutakoa.\nCONSUMER EROSKI-k laborategian azterketa eta ondoren dastatze proba egin zien laginei, 200 gramotik 370 gramorainoko kartoizko kutxetan zeutzan zortzi bonboi sortei, alegia. Horien prezioak arras desberdinak dira: merkeenarena, kiloko, 20 euro izaki (Valor), ia 34 euro kostatu zen garestiena, kiloko (Uña).\nAskotariko bonboiak egiteko prozesuan hainbat lehengai baliatzen dira, hala nola azukrea, kakaoa, kakao gantza, bestelako landare gantzak, txokolate esnedun, zuri eta beltza, trufa, pralinea, kafea, fruitu lehorrak, pattarrak eta aromak, besteak beste. Bistan denez, osaketa nutrizionala aldatu egiten da, markaren arabera ez ezik, kutxa bereko bonboi batetik bestera ere bai. Analisi honetan, lagin bakoitzean sorta osoa aztertu da, kutxa bakoitzeko ale guztiak kontuan hartuta, arras desberdinak izan arren. Hortaz, lagin bakoitzaren gaineko osaketa nutrizionala bonboi sorta guztiari dagokio.\nKontsumitzaile gehienek inoiz edo behin, aparteko egun edo ospakizunetan, kontsumitzen duten produktua bada ere, elikagai den neurrian, halakotzat jo beharra dago bonboia: zeinahi barietatetakoa dela ere, dieta orekatu eta osasuntsutik arras urruti dabil bonboia, ezaugarri nutrizional jakin batzuk ditu-eta. Karbohidrato asko (laginen arabera, %49 eta %64 bitartean) eta gantz ugari (%26 - %38) daukanez, ehun gramo bonboik 510 eta 580 kaloria ditu. Erabat ongi ez dabilen urdailarentzat digestio astuneko produktua izateaz gainera, gantz horiek, hein handi batean, saturatuak dira, osasunari mesede gutxien egiten diotenak, alegia. Bonboiren bat inoiz edo behin hartzeak (beti tamainan aritzea komeni da) ez dakarzkio arazo handirik kontsumitzaile arruntari; baina gizentasuna, hipertriglizeridemia, diabetes edo digestio trastornorik nozitzen duenak eta behazunean kalkuluak dauzkanak ez du kontsumitu behar.\nZortzi laginen egoera higieniko-sanitarioa egokia da eta, areago, lagin bakar batean ere ez da atzeman genetikoki eraldaturiko lehengairik. Etiketa ere, denek zuzen eta egoki dute.\nTxokolatearen kalitatea neurtzeko parametroetako bat kakaoaren edukia den arren (lehengai honen kostua handia da), laginak puntuatzeko garaian ez zaio aintzat hartu eduki hori ale bakoitzari. Noski, askotariko bonboiak direnez, ezin ondoriozta daiteke kakao gehiago edukitzearren erabilitako txokolatea hobea dela: kutxa batek txokolate zuriz eginiko bonboi gehiago (horrelakoek kakao gantza baizik ez dute, hots, ez daukate kakaorik) edo fruitu lehor, gaileta zein pattar gehiago betegarrian baldin badauka, guztirako masak proportzioz kakao gutxiago edukiko du. Baina horrek ez du esan nahi bonboiaren kalitatea kaskarragoa denik, lagin horrek, txokolateaz gainera, bestelako osagaiak ere (kalitatezkoak, hauek ere, eta kakaoa bera baino garestiagoak, zenbaitetan) badauzkala baizik: horiei esker kutxako edukia oparoago eta, agian, erakargarriago gerta dakioke erostunari.\nDastatze proban jasoriko emaitzen arabera hiru multzo osatu dira: kalifikazio hoberena Guylian, Trapa eta Lindt-ek osatutakoak jaso du. Multzo horretako laginen mailara iritsi gabe, kategoria onekoak dira Nestlé eta Lacasa multzokoak; hirugarrenean, gainerako hirurak agertzen dira, kalifikazio apalagoekin. Kalitatea eta prezioaren arteko erlazio egokiena Trapa laginak eskaintzen du: prezioa ertaina du eta, gainera, bere gantzak bigarren aukera den Lindt laginaren batez bestekoak baino osasuntsuagoak dira.\nZortzi lagin hauen etiketa aztertu eta kalifikatzeko unean, produktu honi aplikatzen zaion arauteria ("gizakien elikadurarako kakao eta txokolatezko produktuak" du izendapena) hartu da aintzat. Etiketak, dakigun bezala, datuok agertu behar ditu nahitaez: marka erregistratua, salmentako izendapena, enpresaren identifikazioa (izena eta helbidea), osagaien zerrenda, pisu garbia, lotea, kontsumo egokieneko data, kontserbatzeko modua ("toki fresko lehorrean") eta ikusmen eremua, hori dena espainolez. Arautegiek xedatutakoa etiketa guztiek betetzen duten arren, azalean kutxak dauzkan bonboien kopurua agertzea eskertuko luke kontsumitzaileak. Baina informazio hori Uña (38 bonboi), Lindt (34 bonboi) eta Lacasa-k (20 bonboi) bakarrik ematen dute.\nNola egiten diren txokolatezko bonboiak\nBonboiaren txokolatea moldatzeko kakao orea, azukrea, kakao gantza, landare gantzak eta, barietatearen arabera, bestelako osagaiak ere baliatzen dira (esne hautsa edota esneki solidoak, adibidez). Aurreneko eragiketa, berariazko makinetan lehengai nagusiak nahastea da (kakao orea, azukrea, kakao gantza eta beste hainbat). Ondoren, nahasketa findu egiten da, hots, bonboia dastatzean ez nabaritzeko moduko partikula txikiak erdietsi arte eho behar da orea. Ondoren eragite edo oskoltzea dator: produktua zenbait ordutan astintzen da, frikzioari esker nahasketa epeltzen den arte; bertatik azido lurrungarriak eta ura lurrundu egiten dira. Aurreko fasean txokolatea 70ºC edo 80ºC-tan egon denez, orea epeltzea izango da hurrengo eginkizuna. Atzenean produktua egokitu eta moldatuko da, nahi den itxura eta tamaina har dezan, eta azkeneko osagaiak eransteko: fruitu lehorrak, kakao hautsa, etab.\nTxokolatezko bonboia eta gantza\nBonboiak gantz ugari dauka, kakao gantzez eta, neurri apalago batean, esnez osatuta dagoelako (bigarrena bonboi hauen %5 baizik ez da, orokorki). Kakao gantzak kate luzeko gantz azido saturatuak ditu nagusi. Horietako batek -azido estearikoak- gainontzeko gantz saturatuek ez bezala, ez du kontsumitzailearen odoletako kolesterol maila altxatzen. Kakao gantzak baditu bestelako gantz azidoak ere, hala nola palmitikoa (saturatua, osasunarentzat kaltegarria), oleikoa (monointsaturatua) eta linoleikoa (poliintsaturatua eta funtsezkoa).\nGuztirako gantza, batez beste, produktuaren %34 da; gutxien daukatenak Cadbury bonboiak dira (%26), beste muturrean Guylian eta Valor (%36) agertzen direlarik. Gantz horretan azido saturatuak dira ugarienak (%52, batez beste), hots, osasunari mesede gutxien egiten diotenak; intsaturatuak, berriz, %48 inguru dabiltza, batez beste. Trapa bonboietan bakarrik alderanzten da proportzio hori (intsaturatuak, guztirako gantzaren %61). Dena dela, kontua gantz saturatu horiek kontsumitzailearen osasunean duten eragina aintzat jotzea denez, azterketa honetan azido estearikoa (gantz saturatua izan arren, ez ditu eragiten gainerako gantz saturatuen efektu kaltegarriak) batetik eta, gehiegi kontsumitzen direnean, kaltegarri gertatzen diren azidoak, bestetik, bereizi ditu.\nGantz profil egokieneko laginak Trapa eta Lacasa dira, osasunarentzat kaltegarri gertatzen diren gantz saturatuen proportzioa txikia delako marka hauetako bonboietan: gantz saturatua guztirako gantzaren %21 eta %26 da, hurrenez hurren; Lindt eta Guylian laginek, aldiz, gantz proportzio handienak agertzen dituzte (%32 batak eta %28 besteak). Produktu bakoitzaren guzirako gantza kontuan hartzean, ordea, Trapa eta Lacasa bonboiek osasuntsuenak direla frogatzen dute, beren osaketaz ari garela: edukiaren ehun gramotik 8 eskas dira osasunarentzat mesedegarria ez den gantz horri dagozkionak; Lindt eta Guylian bonboietan, berriz, 11 gramo inguru dabil zifra hori.\nIkuspegi nutrizionaletik, gantzaren ezaugarriak baino areago bonboiaren izaera energetiko handia azpimarratu beharra dago, azukre eta gantz ugari baitauzka: ehun gramoko 550 kaloriaz hornitzen gaitu bonboiak, batez beste, hots, txokolatezko produktuok baino askozaz ere osasuntsuagoak diren hurrek eta gainerako fruitu lehorrek bezainbeste. Zortzi laginak dabiltza 500 kaloriaren gainetik, (Cadbury-tik hasita (508 kal. 100 gramoko) Guylian-eraino (581).\n[1. orria] Gantz eta kaloria ugarikoak izatearren, tamainaz kontsumitu behar


Hainbat orritara kopiatzea\nLibreOffice Calc-en, aldi berean dokumentuko hautatutako beste orri batzuetan kopiatzen ari diren balioak, testuak edo formulak txerta ditzakezu.\nNahi dituzun orri guztiak hautatzeko, eutsi sakatuta ⌘Ctrl teklari eta egin klik oraindik gris kolorez markatuta dauden eta hautatu nahi dituzun fitxetan, laneko arearen beheko marjinan. Ondoren, hautatutako fitxa guztiak zuri agertuko dira.\nShift+⌘Ctrl+Page Up edo Page Down erabil dezakezu, teklatua erabiliz hainbat orri hautatzeko.\nOrrietan balioak, testua edo formulak sartzen dituzunean, hautatutako gainerako orrietan ere kokaleku berdinetan agertuko dira. Adibidez, uneko orriko A1 gelaxkan sartutako datuak automatikoki sartzen dira hautatutako beste orri bateko A1 gelaxkan.\nTitle is: Hainbat orritara kopiatzea


Nire sosak, Contadorren alde – Tropela.eus bloga\nBidaltzailea:Raul Perez\t 2013-06-14 2013-06-14 Utzi iruzkina Nire sosak, Contadorren alde bidalketan\nUlertzen dut Iosu adiskidearen atsekabea. Denboraldiak orain artean izan duen traza ikusita, logikoa da pentsatzea Froomek hankapean ibiliko dituela guztiak Tourrean eta zaleok aspertuko garela. Baina hori ez da Tourraren atarian izan daitekeen pentsamolde bakarra. Ezin da ukatu keniarra izan dela jaun eta jabe denboraldiko proba garrantzitsuenetan, baina ezin da ahaztu, era berean, duela bederatzi urte Iban Mayok denak nahierara menderatu zituela Dauphinen –gogoratzen Iosu?- eta Tourrean pott egin zuela. Sekulako erakustaldia eman zuen igorreztarrak Mont Ventouxen gora, erlojupekoan. Armstrong bera, tokitan. Tourra iritsi zenean, ordea, presioak edo dena delakoak gain hartu zion Mayori eta Armstrong, aldiz, horiz jantzita Parisen.\nNire ustez, Froomek oinarri sendoak jarri ditu Tourra irabazteko. Hala ere, nik sosak Contadorren alde jarriko nituzke. Ez ahaztu espainiarrak hiru asteko lau lasterketa irabazi dituela –bi aldiz Tourra eta Giro aeta Vuelta bana, kontatu gabe noski zigorragatik kendutakoak- eta beraz, bera da sasoi honetako onena edo erregularrena itzuli luzeetan, iaioa da.\nBestalde, Egoitzek, Iosuk idatzitakoaren harira, gogora ekarri du iruzkin batean Contadorrek oporretatik bueltan ia-ia irabazi zuela karreraren bat -2008ko Giroaz ari dela iruditzen zait-. Bai, bitxia da bat batean txirrindulari bat toalla eta motxila etxean utzi, bizikleta hartu eta Giroa irabaztea. Baina ez dezagun ahaztu Danimarkako futbol selekzioak ere antzeko egoera bizi izan zuela 1992ko Eurokopan; ez zen sailkatu, baina Balkanetako gerra zela-eta parte hartu behar izan zuen Jugoslaviako selekzioaren tokian, eta hara! Parte hartu bakarrik ez, txapelketa irabazi zuten. Garaipen hura zoragarritzat jo zuten denek –nik dakidanez- eta inork ez zuen susmopean jarri. Honekin zera esan nahi dut: txirrindulariok gure burua behar baino gehiago ez dugula zigortu behar. Irabazleak, kasu hartan Contadorrek, ez zuen positiboa eman eta kitto.\nHorrekin guztiarekin batera, ezin dugu albo batera utzi zer lasterketaz hitz egiten ari garen. Tourra Tourra da, eta beste inongo lasterketatan baino eragin handiagoa izaten du eguraldiak, lehen asteko erritmoak erorikoak eragiten ditu, ezustekoak izaten dira ia txoko guztietan…\nFroome faborito? Oraingoz hautagaietako bat, besterik ez\nBidaltzailea:Raul Perez 2013-06-14 2013-06-14 Hemen argitaratua:Frantziako Tourra, Iritzia, LehiaketakEtiketak: Contador, Froome


Erasoak emakumeei Bilboko Aste Nagusian 2018: Bilboko Konpartsaren salaketa | Herriak eta hiriak | EITB\nKalean zebiltzan emakumeei eraso egin dietela salatu dute Bilboko Konpartsek\nBilboko Konpartsek elkarretaratzea egin dute igande arratsaldean Aste Nagusiko jaietan, hainbat emakumek jasandako eraso fisikoak eta hitzezkoak salatzeko.\nMilioi eta erdi bisitari izan dira aurtengo Bilboko Aste Nagusian\nEmakume batek Bilboko Aste Nagusian sexu-erasoa jaso duela salatu du\nLau emakumek sexu-ukituak jaso izana salatu dute Bilboko Aste Nagusian\nAste Nagusia 2018: atari berezia\nBilboko Konpartsek elkarretaratzea egin dute igande honetan Bilboko Areatzan, 19:30ean, Aste Nagusiko jaietan hainbat emakumek salatutako sexu-ukituak gaitzesteko. Zehazki, irmo errefusatu dituzte larunbat goizaldean zenbait emakumek pairatutako eraso fisikoak eta hitzezkoak.\nHogei minutuko elkarretaratzearen ostean, konpartsek agiria irakurri dute, erasoaren nondik norakoak azaltzeko. Kalean zebiltzan zenbait emakumeei ahoz eta fisikoki eraso die gizon batek. "Eraso sexista eta xenofoboa izan da", salatu dute. Emakumeek aurre egin diote erasotzaileari, eta horien "jarrera ausartari esker", horren inguruko informazioa batu, eta identifikatu egin dute.\nHorrelako jazoerak "irmo eta sendo gaitzetsi" ditu Bilboko Konpartsak, eta adierazi du oso larria dela "emakumeen askatasuna urratzea helburu duen edozein ekintza biolento".\n"Emakumeei jazarpena edo eraso egiten dietenak ez ditugu jaietan nahi", ohartarazi, eta honakoa gaineratu dute: "Autodefentsa sustatzen eta jaiaz gozatzeko eskubidea aldarrikatzen jarraituko dugu, elkar errespetatuz. Erasotzailerik gabeko Aste Nagusia nahi dugu".\nIgande goizean Aste Nagusiko balorazio ofiziala egin du Juan Mari Aburto alkateak. Jendetza ibili dela eta eragin ekonomikoa oso handia izan dela nabarmendu du, baina sexu-erasoak direla-eta lau salaketa jarri dituztela jakinarazi du; azkena igande goizaldean izan dela eta horrekin lotuta gizon bat atxilotu dutela azaldu du.


BESTE BAT: Jon Gurrutxaga x 4 - Arrosa\nBESTE BAT: Jon Gurrutxaga x 4\nPantaila txikian eta handian aditu ditugun kantuak bildu ditu Jon Gurrutxagak azken ‘Beste Bat’ saio honetan. Film eta telesailak aitzakia besterik ez dira izango kantu ederrak aditzeko. Hemen aukeratutako kantuak.\n1. Tito & Tarantula: “After dark”\n2. Chris Cornell: “You know my name”.\n3. Ryan Bingham: “Until I’m one with you”\n4. Jefferson Airplane: “White rabbit”\n5. The Jeff Healey Band: “I should have told you”\n6. Revolver: “Parallel lives”\n7. Badfinger: “Baby Blue”\n8. BJ Thomas: “Rain drops keep falling on my head”\n9. Alison Krauss: “Down in the river to pray”\n10. Michael Kiwanuka: “Cold little heart”\n11. Jon Gurrutxaga: “Kateak”\nA-24 Intornazionalistok kaleak hartuko ditugu!\nIhana Iriondo x 3\nAnker x 4\nBaizera! x 4\nBESTE BAT: Okene x 2\nBeietz x 4\nBESTE BAT: Gatom x 1


Saio bikaina jaietan, baliabide murritzekin - Andoain - Aiurri.eus\nSaio bikaina jaietan, baliabide murritzekin\nXabier Lasa 2020-07-10 10:59\nBakartxo eta Josebaren dantza eskolak salbuespen egoeran ospatutako San Jaietan parte hartu zuen taldeetakoa izan zen. Erakustaldi ederra emanda, gainera. Txalotzekoa da, gainera, bideoen ekoizpenaz arduratu zirela ere.\nAndoaingo Udalak ekainaren 23an eta 24an internet bidez zabaldutako ospakizun digitalaren protagonistetakoa izan zen Bakartxo Arabaolaza eta Joseba Pagolaren dantza eskola. Herriko kultur talde guztien artetik euren saioa grabatu eta ekoiztu zuen bakarra izan zen. Euren baliabide propioekin gainera, inoren finantziaziorik gabe.\nEkainaren 24ko emanaldiaren azken zatian ikusi liteke ikuskizuna, Udalak Youtuben eskegi duen bideoan. “Birusa musikarekin eta dantzarekin akabatuko dugu” lelopean, ia ordu erdia irauten duen ikuskizunean zehar, honako dantzariek parte hartu zuten: Bakartxo eta Joseba tangoa eta milonga erakustaldia eginez; eskolako haur eta gazteak erritmo urbanoko dantza garaikidea eskainiz; Mikel Alvarado eta Marta Oteiza salsa saioa eskaintzen, eta, Marta Oteiza eta Ibane Amigot Hip-hop eta Afrohouse doinuen erritmora dantza eginez.\nAndoaingo leku desberdinetan grabatu zituzten dantza saioak, Goikoplazan, Unanibia zubian, Nafarroa plazan, eta baita Ama Kandida etorbidean dagoen dantza eskolako egoitzan. Haur eta gazteen dantza saioak, berriz, nork bere etxean grabatutako piezekin osatu zituzten.\nEuren kabuz eginiko ekoizpen landua\nBakartxo Arabaolazak jaietarako egindako lanaren xehetasunak eskaini ditu. “Osasun krisialdia zela-eta, eskola itxi behar izan genuen martxoan, eta geroztik irakasleok zein ikasleek geure arteko harremanak etenda geneuzkan. Hortaz, oso zaila geneukan Udalak Ondarretako jolas lekuan prestatutako grabazioetan parte hartzea, horrek aurrez entseguak egitea eskatuko bailiguke. Baina bestalde, San Juan jaiei begira ezer ez egiteak ere ez gintuen batere konbentzitzen, eta hortaz, geure kabuz ekitea erabaki genuen”.\nKoronabirusa iritsi bitarte, Bakartxo eta Josebaren eskolak San Juan jaietan dantza estilo anitzez osatutako ikuskizun dotore eta maila handikoa eskaini ohi zuen Goikoplazan.\nUrtez urte makina bat ikusle erakarri izan dituen ekitaldia da, eta gauzak horrela, aurten ez zuten hutsik egin nahi izan.\nBaliabaide murritzak, emaitza bikaina\nMuntaia osatzerakoan oso bitarteko murritzekin jokatu dutela aitortu du Arabaolazak: “Lagun bati bideo kamera on bat eskatu ondoren, Joseba Pagola eta Marta Oteiza irakasleak aritu dira grabazioak egiten; azken batean, batak zein besteak, dantzarien, grabatzaileen eta ekoizleen lanak egin dituzte”.\nNolanahi ere oso pozik agertu dira lortutako emaitzarekin, “are gehiago ikusita zein baldintzetan egin dugun, hots, bideo grabazio lanetan geu kamera soil batekin aritu garela eta guztia bizpahiru egunetan. Ikusi duten askok aitortu digute ikuskizun polita eta kalitatezkoa eskaini dugula”.\nDatorren ikasturteari begira, itxaropentsu agertu dira, pentsatuz eskolak ateak egoera normalizatu batean ireki ahal izango dituztela. Berriz ere tangoa, salsa, funky, hip-hop edo eta bachata dantza estiloak eta gorputz mugimenduak landu nahi dituzte, askoren gozamenerako izango diren ikuskizunak eskaintzen jarraitzeko.


Gazte eta helduentzako ikastaroetan izena emateko azken egunak - Lasarte-oria - Txintxarri.eus\nGazte eta helduentzako ikastaroetan izena emateko azken egunak\nTxintxarri Aldizkaria 2021-04-07 10:30\n2020an, pandemiak eragindako egoera medio, bertan behera utzi behar izan dituzten ikastaroak. Aurtengoetarako eskaintza zabala ekarri dute. Izena emateko epea apirilaren 9an amaituko da, ostiralarekin.\nUrtero bezala, aurtengo eskaintza ere gazteei eta helduei zuzenduta dago. Bi seihilabetekotan banatu dituzte ikastaroak (bietan ikastaro berdinak izango dira), eta lehenengo seihilabetekoetan izena emateko epea martxoaren 29an irekiko da eta apirilaren 9an itxi. Plazak mugatuak direla jakinarazi dute udal ordezkariek, eta argitu, plaza kopurua baino izen-emate gehiago gertatzen diren kasuetan zozketa egingo dutela eta zozketan plaza lortu ez dutenek bigarren sehilekoko ikastaroan parte hartzeko lehentasuna izango dutela. Ikastaroek aurrera egiteko gutxieneko izen-emate kopuru bat bete beharko dute. Izena emateko aukera ezberdinak daude. Aurrez aurre. Manuel Lekuona kultur etxean edo Gaztelekuan. Telefonoz ere bada horretarako aukera, 943 37 61 81 zenbakira deituta; eta online, www.lasarte-oria.eus helbidean. Horrez gain, etxez etxe banatuko dituzten eskuorrietan agertzen den QR kodea eskaneatuta ere eman ahal izango da izena.\nUdalak proposatutako ikastaroez gain,5+1 ikastaro irekiak ekimena ere martxan jarri dute, eta gizarte- eta kultura eremuan izan daitezken ikastaro edo tailer berrien sorrera bultzatzeko asmoz. Horrela, herritarrak egin nahi duten ikastaro edo tailerra proposatu ahal izango dute, baina gutxieneko parte-hartzaile kopurua izateko, ikastaro edo tailer hori egiteko interesa duten beste 5 pertsona bildu beharko ditu. Baldintza hori betea, udalak ikastaroa antolatzeko konpromisoa hartuko du.\nAisialdiarekin, kulturarekin, gazteriarekin, hezkuntzarekin edo elkarkidetasunarekin lotura duten ikastaroak proposatu ditzakete lasarteoriatarrek ekimen horretarako; "Iradokizun tradizionalak, originalak, egungoak edota berritzaileak izan daitezke. Arte plastikoak, ikus-entzunezkoak, zinema, makillaje eta estetika, zumba, hip-hop, zirkoa, gastronomia, arropa diseinua, estanpazioa, teknologia berriak, eta abar". Ikastaroak edo tailerrak luzeak, laburrak edo egun batekoak izan daitezke; parte-hartzaileek erabakiko iraupena.\nHelduentzako argazkigintza (hastapena), genealogia, Gipuzkoako historia, Gorputz-jarrera heziketa, landare sendagarriak, meditazioa, memoria, sabel dantza, Taichi, moda zirkularra eta zurlanketa tailerrak antolatu dituzte. Erroldatuentzat eta ez erroldatuentzat prezio ezberdinak izango dituzte ikastaroek, eta zurlanketarena urte osokoa izango da.\nHelduentzako ikastaroa Eguna Ordutegia Prezioa erroldatuentzat Prezioa ez erroldatuentzat Lehenenho sehilekoa\nArgazkigintza (hastapena) Osteguna 19:00-20:30 36,56 euro 60,94 euro 22/04-24/06\nGenealogia Astelehena 19:00-20:30 36,56 euro 60,94 euro 19/04-21/06\nGipuzkoako historia Asteartea 19:00-20:30 36,56 euro 60,94 euro 20/04-22/06\nGorputz-jarrera heziketa Ostirala 19:00-20:30 43,88 euro 73,13 euro 23/04-25/06\nLandare sendagarriak Asteazkena 17:00-18:30 43,88 euro 73,13 euro 21/04-23/06\nMeditazioa Asteazkena 19:00-20:30 43,88 euro 73,13 euro 21/04-23/06\nMemoria Osteguna 10:00-11:30 43,88 euro 73,13 euro 22/04-24/06\nSabel dantza Ostirala 11:00-12:30 31,34 euro 52,23 euro 23/04-25/06\nTaichi Osteguna 10:00-11:30 29,25 euro 48,75 euro 22/04-24/06\nModa zirkularra Astelehena 10:00-11:30 43,88 euro 73,13 euro 19/04-21/06\nZurlanketa Astelehena 17:30-20:30 195,00 euro 325 euro Urte osokoa 19/04-19/12\nGazteentzako ere aukera zabala izango da. Bizikletak konprontzeko, eskola-laguntza, komikiak, moda zirkularra arropen estanpazioa eta dekorazioa, parkour eta ukelele ikastaroak egingo dira bi sehilabetekoetan. Lehenengo biak doakoak izango dira, eta gainerakoak ordaindu egin beharko dituzte. Gazteen ikastaroen kasuen ere prezioak ezberdinak izango dira Lasarte-Orian erroldatutakoentzat eta ez erroldatuentzat. Horrez gain, gazte-txartela erakusten dutenek bonifikazioa izango dute, %10.\nGazteentzako ikastaroa Eguna Ordutegia Prezioa erroldatuentzat Prezioa ez erroldatuentzat Lehenengo sehilekoa Bigarren seihilekoa\nBizikletak konprontzea Larunbata 11:00-13:30 Doakoa Doakoa 10/04, 08/05, 05/06 09/10,13/11,11/12\nEskola-laguntza Asteazkena 17:00-19:00 Doakoa Doakoa 14/04-09/06 06/10-15/12\nKomikia Ostirala 17:00-18:30 15,35 euro 60,94 euro 23/04-25/06 08/10-17/12\nModa zirkularra: arroparen estanpazioa eta dekorazioa Ostirala 17:00-19:00 7,62 euro 30,47 euro 07/05-28/05 08/10-29/10\nParkour Larunbata 11:00-13:30 15,23 euro 60,94 euro 24/04-03/07 08/10-18/12\nUkelele Larunbata 11:00-12:30 15,23 euro 60,94 euro 24/04-03/07 09/10-18/12\nDantza ikastaroetan parte hartu nahi dutenek maiatzaren 10etik 21era egin beharko dute aurrematrikula, eta ekainaren 7tik 18ra, berriz, matrikula. Jaiotza-urtearen arabera asteko egun zehatz batean izango dituzte saioak; guztiak izango dira arrtsaldez. Kasu honetan ere, erroldatuentzat prezio bat zehaztu dute eta ez erroldatuentzat, beste bat, eta urri hasieratik 2022ko ekainera izango dira dantza ikastaroak.\nDantza taldeak Eguna Ordutegia Prezioa (hileko) erroldatuentzat Prezioa (hileko) ez erroldatuentzat Data\n2015 Astelehen eta asteazkena 17:30-18:15 33,55 euro 57,70 euro 2021/10/04-2022/06/17\n2014 Astelehen eta asteazkena 18:15-19:00 33,55 euro 57,70 euro 2021/10/04-2022/06/17\n2013 Astearte eta osteguna 17:30-18:30 33,55 euro 57,70 euro 2021/10/04-2022/06/17\n2012 Astearte eta osteguna 18:30-19:30 33,55 euro 57,70 euro 2021/10/04-2022/06/17\n2011 Astelehen eta asteazkena 19:00-20:00 33,55 euro 57,70 euro 2021/10/04-2022/06/17\n2010 Astearte eta osteguna 19:30-20:30 33,55 euro 57,70 euro 2021/10/04-2022/06/17\n2009an edo lehenago Astelehena 20:00-20:55 33,55 euro 57,70 euro 2021/10/04-2022/06/17\n2009an edo lehenago Ostirala 17:30-19:20 33,55 euro 57,70 euro 2021/10/04-2022/06/17\nAuzoetako ekintza Eguna Ordutegia Data Auzoa\nIpuin kontalaria Larunbata 12:00-13:00 15/05 Oria\nBaratza Larunbata 11:00-13:30 15/05 Zumaburu\nIpuin kontalaria Larunbata 12:00-13:00 22/05 Zabaleta\nKotoizko jantzien tindatzea Larunbata 11:00-13:30 22/05 Atsobakar\nIpuin kontalaria Larunbata 12:00-13:00 29/05 Sasoeta\nElementu naturalekin estanpazioa Larunbata 11:00-13:30 29/05 Oria\nIpuin kontalaria Larunbata 12:00-13:00 09/10 Zumaburu\nTxapak Larunbata 11:00-13:30 09/10 Sasoeta\nIpuin kontalaria Larunbata 12:00-13:00 16/10 Atsobakar\nAzazkalak Larunbata 11:00-13:30 16/10 Zabaleta


Dengearen eltxoetan bakterio bat injektatzeak gaixotasunaren hedapena kontrolatuko luke | Consumer\nDengearen eltxoetan bakterio bat injektatzeak gaixotasunaren hedapena kontrolatuko luke\nEltxo tratatuek ere aldaketa horren berri ematen diete kumeei, dengearen birusetik askatzen baititu.\narabera: Ostirala, 2011ko abuztuaren 26a\nIkertzaile australiarren talde batek eltxo transmititzaileen dengearen birusa desagertu du “Wolchabia” izeneko bakterio bat injektatuz. “Aedes aegypti”-ak, orduan, gaixotasunaren birus transmititzailetik aske geratzen dira, eta ezaugarri hori ere umeek jasotzen dute.\nScott O’Neill irakasleak zuzendutako esperimentua “Wolchabia” bakterioak injektatuz hasi zen, “Aedes aegypti”-ren 2.500 enbrioi baino gehiagotan, dengea transmititzeko gai diren eltxoetan. Jaio zirenean, dengearen odol- eta birus-nahasketa batekin tratatu zituzten, eta inork ez zuen birusik harrapatu.\nHala, zientzialariek egiaztatu dute “Wolchabia” ametatik seme-alabetara transmititzen dela arrautzen bidez, eta ez ingurumenaren bidez, zenbait teoriak zioenez. O’Neill-en arabera, bi arrazoi daude bakterioak dengea xurgatzeko duen arrazoia azaltzeko. Lehenak dio “Wolchabia” delakoak eltxoaren sistema immunologikoa estimulatzen duela, eta horrek birusetik babesten duela. Beste batek teoria primitiboagoa adierazten du, bakterioa eltxoaren organismoan elikagaiak dengearekin lehiatzen dena.\nIkertzaileek “Wolchabiaren” eraginkortasunaren froga erreala egin zuten, Australiako ipar-ekialdean bakterioak kutsatutako 299.000 eltxo askatuz. Hiru hilabetetan bakterioa eltxo basatien artean zabaldu zela eta kume berriak ere dengearen birusetik aske jaio zirela egiaztatu zuten.\nOrain, taldeak agintarien onespena lortu nahi du eltxo aldatu horiek askatzeko, Vietnam, Thailandia, Indonesia eta Brasilen, non dengea gaixotasun endemikoa baita. Patologia horrentzat ez dago ez txertorik ez tratamendu espezifikorik, eta urtero 100 herrialde baino gehiagotako 50 milioi pertsonari baino gehiagori eragiten die, eta, kalkuluen arabera, 20.000 pertsona hiltzen dira beren ondorioengatik. Zientzialarien ustez, esperimentu hori estrategia alternatibo merkea eta jasangarria izan daiteke, epidemia zabaltzen lagunduko lukeena.\nbakterio birus denge inmunológico-eu wolchia


Esther Ferrer | Erakusketa | Guggenheim Bilbao Museoa\nProiektu espazialak horma gainean saila (Serie Proyectos espaciales sobre muro), 1977–1978\nHorma-pintura eta haria\nEsther Ferrer Artxiboa\n2018ko martxoak 16-2018ko ekainak 10\nEsther Ferrer (Donostia, 1937) performancearen artearen aitzindaria da Espainian, eta haren ordezkari nagusietako bat. 1960ko hamarkadaren amaieran bere ibilbideari ekin zionetik, pentsamendu-ildo desberdinak landu ditu, era guztietako formak eta materialak erabilita.\nBere lana 1960ko hamarraldian sortutako arte minimalista eta kontzeptualaren korrontearen barruan sartzen da, eta hainbat sortzaile —Stephane Mallarme, Georges Perec eta John Cage, besteak beste— hartzen ditu erreferentziatzat, bai eta garai hartako feminismoak ere. 1967an, Zaj taldearen jardueretan parte hartzen hasi zen Esther Ferrer, Walter Marchetti, Ramón Barce eta Juan Hidalgorekin batera; harrezkero, ekintzaren artea da bere adierazpen-bide nagusia. 1970etik aurrera, Zaj taldearekin kolaboratzeaz gain, lan plastikoak egiteari ekin zion berriro, esku hartutako argazkien, instalazioen, koadroen eta marrazkien bitartez, guztiak zenbaki bakoitien seriean, eta soinudun objektu edo piezetan oinarritutakoak. Zaj taldearekin lanean jarraitu zuen 1996. urtera arte, ekintza oso zuzenekin; urte hartan desegin zen taldea, Reina Sofia Museo Nazionalean egindako atzera begirako erakusketa baten ondoren.\nFerrerrek honela definitzen du performancearen generoa: “denbora eta espazioa publikoaren presentziarekin konbinatzen dituen artea; publikoa ez da ikusle hutsa, izan ere, hala nahi badu, ekintzan parte har dezake". Ikuslearen askatasuna baloratzen du artistak guztiaren gainetik; horregatik, ez dio ondoriorik eskaintzen, galderak eta zalantzak bakarrik, hark egin dezan bere interpretazio pertsonal propioa, modu autonomoan.\nBere karrera luzean zehar, ekintza-artearen jaialdi ugaritan hartu du parte, museo ugaritan jarri du ikusgai bere lana eta hainbat sari jaso du Esther Ferrerrek. 1999an, Espainia ordezkatu zuen Veneziako Bienalean; 2008an, Premio Nacional de Artes Plásticas jaso zuen; 2012an, Gure Artea Saria eman zion Eusko Jaurlaritzak, eta 2014an, Premio Velázquez de Artes Plásticas eta Marie Claires de l’Art Contemporain saria jaso zituen.\nErakusketa honetan, Esther Ferrerrek dakarzkigun instalazio ia guztiak argitarabeak dira, orain arte gauzatu gabeak, eta bereziki performanceen bidez edo publikoaren laguntzarekin aktibatuko dira.\nErakusketa baten sarrera (Entrada a una exposición), 1990\nMarabu-luma artifizial zuri eta beltzak, paper islatzailea eta kartoi-luma.\n51 x 23 x 18,5 cm\nErakusketa baten sarrera (Entrada a una exposición), 1990/2018\nMarabu-luma natural zuri eta beltzak\n2,30 x 1 x 3 m\nErakusketa baten sarrera (Entrada a una exposición, 1990/2018)\nEsther Ferrerrek honela azaltzen ditu Erakusketa baterako sarrera obraren espiritua eta intentzionalitatea:\nAzalak bizitza biltzen du, gizakiaren lehen jantzia da, bi munduren arteko muga da, eta Valery-k idatzi bezala, “gizakiaren zer sakonena” da. Baina azala ere bada gizakiaren gauzarik azalekoena, hitzak ondo dioen bezalaxe. Gure azala ispilu baten azalera bezalakoa da, olerkariak aipagai duen sakontasuna islatzen duena.\nMaitasunaren edo erasoaren subjektu, memoria, errituen euskarri, diskriminazioaren objektu, azala bada gure aldarte eta egoera fisikoari buruz kontrolatzeko zaila den informazio-iturria ere; izango da “arimaren ispilu” deitzen duenik ere. Baina gainera eta batik bat, azala gure sentsazioen sargunea da, azalaren eta sentsazio horiek garunera bideratzen dituen nerbio-sistemaren arteko interakzioei esker.\nErakusketa baten sarrera (Entrada a una exposición) instalazioak nork bere azalaren kontzientzia hartzea bilatzen du, kanpoko elementu batekiko kontaktutik abiatuz; kasu honetan, lumen sentsualtasunaren bidez. Sentsazioak esnatzeko xedez pentsatutako lana da, ikuslearen harmena estimulatzeko eta hautemate-gaitasuna areagotzeko, “alerta” gozagarriko egoera batera bideratzeko eta erakusketaren gainerako atalen bisita prestarazteko. Kontua da sentitzea, ez pentsatzea; pentsaraztea erakusketaren gainerako atalen lana izango da.\nLan honek sortarazten duen zentzumen-esperientzia kontrastean dago erakusketaren gainerako lanek eskaintzen duten esperientzia motarekin; soiltasuna, materialtasun minimoa eta ideia eta kontzeptu abstraktuen garapena dira nagusi beste lan horietan, hala nola Proiektu espazialak (Proyectos espaciales) lanaren atzean dauden eskema matematikoak.\nMunduko barreak (Las risas del mundo), 1999/2018\n37 ikus-entzunezko pantaila, metalezko egiturak eta binil-materiala\n4 x 12,70 x 6 m\nMunduko barreak (Las risas del mundo, 1999/2018)\n“Adi: barre egitea arriskutsua izan daiteke zure gaixotasunerako”.\nUmorea Esther Ferrerren lanaren elementu banaezina da. Hain zuzen ere, ironiaz betetako gizarteari buruzko begirada absurdua da artistaren berezko ezaugarria eta, horri esker, obra artistiko oso kritikoa eraikitzen du.\nOraingoan, Ferrerrek irriarekin egiten du lan. Horretarako, lurrean jarritako mapamundi handi baten hainbat punturen gainean zintzilik jartzen ditu gailu elektroniko batzuk. Hogeita hamazazpi tablet baino gehiago dira, adin, genero eta jatorri ezberdineko pertsonen ahoen irudiak erakusten dituztenak, eta haien barreen soinua erreproduzitzen dutenak. Publikoaren elkarrekintzaren ondorioz aktibatzen dira soinu-fitxategiak, bisitari bat hurbiltzen den aldiro jartzen baitira martxan, artistak “barre-kontzertu” espontaneo deritzenak ospatzeko aukera emanez, pieza honi buruz hitz egitean artistak esan zuen bezala.\nBarre-taldeen erreprodukzioa hausaz aktibatzeko ere prestatuta dago instalazioa, bisitariek maparen gainean hartzen duten kokapenaren arabera.\nObra osoak irriaren soinua darabil soinu-material galkor gisa, objektu artistiko bihur daitekeena. Ferrerrek soinu organiko eta natural bat bereganatzen du (hots, barrea); denboran hedatzen du, grabaketaren bidez; espazioan antolatzen du, munduko mapa baten gainean; eta ikuslearen eskuetan jartzen du, erreprodukzio-ordena erabaki dezan. Prozesu horren bidez, konposizio musikaleko elementu bihurtzen du irria.\nHonela azaldu du Esther Ferrerrek obra honen xedea:\nMunduko barreak (Las risas del mundo) instalazioak ez du barreterapia izan nahi; oinarrizko helburu du, ikusleari barre egiteaz gain, hark “munduko barreak entzutea”, herrialde eta kultura ugaritako umeen, zaharren eta helduenak, kultura eta hizkuntza bakoitzak —zenbait ikertzaileren arabera, barrea hizkuntzaren jatorria da— modu desberdinean sortzen baitu barrea. Batzuetan desberdintasun hori nabarmena da, eta beste batzuetan ez hainbeste.\nGainera, ikusleak Barrearen laborategia du erakusketan. Bertan, bere barrea abiapuntutzat hartuta, “irri harrigarriak eta ezohikoak sor ditzake, gizakion ahots-kordek nekez erreproduzi ditzaketenak edo inola ere erreproduzitu ezin dituztenak”, artistak berak esandakoaren arabera.\nAulkiak zintzilik saila (Serie Sillas suspendidas), 1980ko hamarkada\nKoloretako errotuladoreak paper gainean\nAulkiak zintzilik saila (Serie Sillas suspendidas), 2000/2018\nPintura beltza, hari zuria eta zurezko aulkia\nInstalazioak aulkiekin (Instalaciones con sillas, 1984 eta 2018)\nErakusketa honetan, Ferrerrek aulkiekin egindako bi instalazio daude: Instalazioak aulkiekin sailekoa da bata, 1984koa; bestea, berriz, Aulkiak zintzilik saileakoa, 2018koa. Proiektu horiek lehenengo aldiz ditugu erakusketa-espazio batean. Artistak erakusketaren katalogoan azaltzen du kontzeptua:\nBeti interesatu izan zaizkit aulkiak; objektu ohikoak dira, kasik interesgabeak, baina euren presentzia hutsak gela baten espazioa molda dezake.\nBeti harritzen nau sortu izan den aulki eredu kopuruak, eta sortzen jarraituko denak, hain gauza oinarrizkoa izanik, aulki bat bezain gauza sinplea. Baina bereziki erakartzen nauena euren egitura da, izan zurezkoak edo plastikozkoak, edo beste material batekoak, tolesgarriak zein ez.\nAulkien beste gauza interesgarri bat euren gaitasun “antropomorfikoa” da: aulki bat ikustea gizakiarengan pentsatzea da, horrek iradoki dezakeen guztiarekin. Tapizeria eta apaingarriak kentzen zaizkienean euren “hezurdura” azaltzen da: modu ia organikoan antolatutako lerro zuzen eta makotuen multzoa. Aulkiaren egitura-aberastasun hori multzo batean konbinatzen denean, izan horma baten gainean, izan espazioa okupatuz, sortu daitekeen formen aniztasuna txundigarria izan daiteke.\nAgian eurekin egin dudan lanaren jatorria nire haurtzaroko zaldiko-maldikoetako aulki hegalarien irudia da, kateetatik zintzilik eta biraka ziztu bizian.\nInstalazio ugari egin ditut aulkiekin: batzuetan espazioko formen arteko elkarrizketa soilak dira, kable fin edo lodiagoekin zintzilikatuak; beste batzuetan esanahi politiko edo soziala izan dezakete gainera. Bakarka edo multzoka erabil ditzaket, bai instalazioetan, bai performanceetan. Azken horietan ohiko elementuen erabilera funtsezkoa da niretzat, eta zer izan liteke aulki bat baino ohikoagoa? Baina, horrela ere, aukera ugari eskaintzen ditu, besteak beste, adibidez, soinu-elementu bihurtzea nire ekintzetako batean.\nProiektu espazialak saila (Serie Proyectos espaciales), 1977\nTinta paper milimetratu gainean\nProiektu espazialak saila (Serie Proyectos espaciales), 1990/2018\nHari zuria eta pintura\nProiektu espazialak saila (Serie Proyectos espaciales, 1990/2018)\nEsther Ferrer 1970eko hamarkadan hasi zen Proiektu espazialak (Proyectos espaciales) sailean lanean. Hemen ikus ditzakegun instalazioak saileko lehenengoetakoak dira. Kartoizko edo luma-kartoizko egiturak erabiliz diseinatzen zituen, maketa arkitektonikoak balira bezala, eta hariak jartzen zizkien.\nHau dio artistak:\nInoiz ez dut izan nire proiektuak eskala handiko espazio fisiko batera eramateko interesik; maketak funtzionatzen badu, lana egintzat jotzen dut. Espazio erreal batean egin ezin badut, ez da ezer gertatzen. Prozesua da niri interesatzen zaidana\nBere sorkuntza-prozesuan, maketaren plano ezberdinetan finkatzen ditu hariak artistak, horien euste-puntuen arteko distantzia erregularrak neurtuta, eskema geometrikoei jarraituz espazioa zeharkatzen duten lerroen itxura har dezaten jartzerakoan. Dituzten aldaera amaigabeak dira lan horien sail-izaeraren arrazoia: xehetasun txiki batzuk aldatze hutsarekin —hala nola, hari kopurua edo harien arteko distantzia—, erabat aldatzen da oinarrizko planteamendu matematikoa, eta emaitza ezberdin ugari lortzen da.\nInstalazio horietarako, hariak, kableak, elastikoak edo sokak erabiltzen ditu Esther Ferrerrek, elementu hauskor eta egunerokoak, eta horma biluzien, zoruaren eta sabaiaren artean jartzen ditu, urkilaz edo iltzez lotuta. Era horretan, elementu gutxi batzuekin esku hartzen du espazioan, eta ikuslearen pertzepzioa aldatzen duten ezaugarri berriak ematen dizkio.\nFerrerrek zorroztasun matematiko handiz erabiltzen ditu elementu horiek; euspen-urkilek espazioaren pertzepzioa aldatzen dute. Horrela, lurzorutik sabaira paraleloan doazen hari horiekin, forma geometrikoak sortzen ditu, baita angeluak ere, ertzetan eten edo tolestu egiten direnak.\nHorrela hitz egin du artistak lan hauei buruz:\nInstalazio batzuetan arauren baten pean jardutea erabakitzen dut —ahal den neurrian nire subjektibotasunetik ihes egiteko modua da—, edo nik erabakitzen dudan sistemaren baten arabera aritzea —adibidez, zenbaki bakoitien seriea—. Beste batzuetan, ordea, hausaz egituratzen ditut, haien erritmoa ezartzen duen intuizioaren gidaritzapean.


Noticias de BilbaoPoesia - Deia\nDeia.eus\t2021-03-22\tBILBO. Izaro kantautoreak txundituta utzi zituen atzo, martxoak 21, Bidebarrieta Kulturguneko Areto Nagusira hurbildu ziren ikusle guztiak. Euskal artistak kontzerturako plaza guztiak bete zituen BilbaoPoesía jaialdiaren barruan antolatutako ekitaldian. Gainera, Poesiaren Nazioarteko Eguna\nDeia.eus\t2021-03-18\tBILBO. Harrera bikaina izan du joan den astelehenetik, martxoak 15, hilaren 24ra bitartean ospatzen ari den BilbaoPoesia jaialdiaren 22. edizioak. Ia astebete falta da jaialdia amaitzeko, eta dagoeneko agortuta dago data bakoitzean eskuragarri dauden online sarreren kupoa. Ahalik eta\nDeia.eus\t2021-03-16\tBILBO. Atzotik, martxoak 15, hilaren 24ra arte ospatuko den BilbaoPoesia jaialdiak genero anitzeko programazioa eskainiko du. Poesia errezitaldiez gain, musikak bere lekua izango du baita ere. Jaialdiak hainbat kontzertu programatu ditu eta, horien artean, asteburu honetan izango direnak\nDeia.eus\t2021-03-12\tBILBO. Urtero bezala, Bidebarrieta Kulturguneak BilbaoPoesia jaialdia jasoko du. Aurten ekimen berezi honen 22. edizioa ospatuko da, datorren astelehenetik, martxoak 15, martxoaren 24ra bitartean. Aurtengo edizioak 'Berriz aireratu' izenburua darama, koronabirusaren pandemiak eragindako egoerari\nDeia.eus\t2021-03-02\tBILBO. Bidebarrieta Kulturguneak ekimen berezi bat jasoko du hilabete honetan: Bilbaopoesia literatur jaialdia. Aurten ekimen honen 22. edizioa ospatuko da, hilaren 15etik 24ra bitartean, 'Berriz Aireratu' lelopean. Edizio berri honetan, Udalak azken hilabeteetako lan ildo berari


About: Edward Kasner\nEdward Kasner (New York, 1878ko apirilaren 2a – New York, 1955eko urtarrilaren 7a) Amerikar matematikaria, googol terminoaren dibulgatzailea. Kasnerrek Cassius Keyserrekin ikasi zuen Columbia Unibertsitatean. Doktoretza 1899an bukatu eta The Invariant Theory of the Inversion Group liburua idatzi zuen. 1920an umeen interesa pizteko asmoz 10100 zenbakia izendatzeko eskatu zien bere ilobei, Milton eta Edwin Sirottari. Miltonek googol proposatu zuen. Hori dela eta Googlek, adibidez, zenbakiaren izena hartu du. Kesnerrek ere googolplex zenbakia asmatu zuen, hau da 1 bat googol bat zeroz jarraituta (). Hori dela eta Googleren bulegoak Googleplex izena dute. (eu)\nEdward Kasner (New York, 1878ko apirilaren 2a – New York, 1955eko urtarrilaren 7a) Amerikar matematikaria, googol terminoaren dibulgatzailea. Kasnerrek Cassius Keyserrekin ikasi zuen Columbia Unibertsitatean. Doktoretza 1899an bukatu eta The Invariant Theory of the Inversion Group liburua idatzi zuen. 1920an umeen interesa pizteko asmoz 10100 zenbakia izendatzeko eskatu zien bere ilobei, Milton eta Edwin Sirottari. Miltonek googol proposatu zuen. Hori dela eta Googlek, adibidez, zenbakiaren izena hartu du. Kesnerrek ere googolplex zenbakia asmatu zuen, hau da 1 bat googol bat zeroz jarraituta ( (eu)\nEdward Kasner (eu)


Sendabelar ikastaroa eskainiko da maiatzean eta ekainean | El Diario Vasco\nTolosa GoierriSendabelar ikastaroa eskainiko da maiatzean eta ekainean\nSendabelar ikastaroa eskainiko da maiatzean eta ekainean\nNÚÑEZ ANOETA. Viernes, 19 abril 2019, 00:15\nAurten ere sendabelarrak ezagutzen eta erabiltzen ikasteko ikastaroa antolatu da Anoetan. Maiatzean eta ekainean izango da, astearteetan, 18:30etik 20:30era. Sara Letamendia izango da irakaslea eta etxetik gertu hazten diren sendabelarrak ezagutzeaz gain ukenduak, olioak, tinturak, lozioak, jarabeak edota kremak egiten ikasiko dute.\nIkastaroa Hozpel kaleko udal lokalean emango da. Izena emateak maiatzaren 2an amaituko dira: udaletxean, liburutegian edota infokultura@anoeta.eus helbidean. Ikastaroaren prezioa 60 eurokoa izango da, materiala aparte. Anoetan erroldatutakoek lehentasuna izango dute eta %25eko murrizpena jasoko dute familia ugariek, Gazte Txartela dutenek, langabetuek, ikasleek, pentsiodunek eta 60 urtetik gorakoek.\nPazko Asterako programa zabala prestatu du Ibarrako Kultur Etxeak La Subida y Bajada a Loatzo, en su XXVII edición, se celebrará el domingo 28


Grafologoen ondoren Astrologoak? | Iruña-Veleia, egia ala gezurra?\n← Eliseo omen da faltsutzailea!!!\n“Perdón por ser inocente”, Eliseo Gilek prentsaurrekoan irakurritako idatzia →\nBagoaz zertxobait gehiago jakinez grafologoen aferaz. Diputazioak enkargatutako lehen grafologia-txostena martxokoa da, eta zera dio ondorioetan: “Debido a ello y para extremar la prudencia esta perito entiende que no puede concluir asegurando que la mano que ha realizado los grafitos de las”letrinas” haya realizado también parte o gran parte de la de los yacimientos, si bien insiste que muchas coincidencias tan peculiares así lo sugieren, pero lo que realmente puede afirmar es que es significativo y sorprendente el paralelismo, entendiendo que es excesivo para ser simplemente fruto del azar”.\nDiputazioak ez zuen etsi faltsutasunaren aldeko txosten argiak lortu arte, diru publikoz galanki ordainduak, jakina (gutxienez 3.000 euro kostatu ohi da txosten grafologiko arrunt bat). Badirudi beste bi txosten aurkeztu berri dituela, Correoren informaziotik ondoriozta daitekeenez. Oso ongi arrazoituak omen daude, ikusi bestela beste baten pasarte hau:\n“Las concordancias se establecen por la utilización de herramientas gráficas procedentes de una misma red neuronal y trasladadas al soporte a partir de una integración neuromuscular y de coordinación visomotora única, que no puede significar sino que ha\nintervenido un único motor”. Harrapa zak/n!!!\nHurrengo batean emango ditugu xehetasunak, baina bakarrik esan letrinetako idazkiak latin perfektuan daudela, ez dagoela -o-z bukaturiko nominatiborik, ez ortografia akatsik, ez II-z adierazten den E-rik, eta ume batek ere ikusiko lukeela ostraketan esku ugari daudela.\nLorena Lz de Lacalleri astrologoak kontratatzea falta zaio bakarrik auzia definitiboki argitzeko. Correo-k sozializatuko dio gero bere lan bikaina.\n4 Responses to Grafologoen ondoren Astrologoak?\n2009(e)ko azaroaren 22a 22:21\nZure argumentzioak haserretutako ume batenak dirudi. Zure iritziaren kontrako aztarna bat agertzen zaizu, eta ez dakizu nondik hasi gutxiezteko. Egun bat gutxi duzu, kontrako argudioak agertzeko. Zurea ez da azterketa, hipotesis baten defentsa baizik….Cedran edo… dena delako “txorixo” horren kontra ere ezer ez dizut ganoraz entzun.Beldur ote zara egia osoa esango ote duen\n2009(e)ko azaroaren 23a 18:08\n– Aupa Jauan Martin.\nAizu ainhoac! haserreturiko ume batek ezin du behar bezala argudiatu ala? Grafologa horren lanak ez du inolako oinarririk eta sakonean ez da ausartzen ezer esaten,”sorprendente, significativo” eta horrelako “palabruek” darabil Lorena Lopez de Lacalle (diru publikoekin ordaindu diona) pozik eta lasaigo uzteko. Zergatik ez dute froga fisiko serioak egiten? hain seguru baldin badaude ez lukete inolako trabarik ipiniko. Baina nola ez dauden bat ere seguru eta Upv-k eginiko 13 informe oso txarrak direnez. Bide batez upvren maila “zientifiko eza erakusten dutenak….ba hori grafologo bat kontratatu dute. Ze curriculum erakus dezake perito horrek? adreilu erromatarretan edo zeramikatan zenbat grafito ikertu ditu?. Nik esango dizut, eta ezagutzen ez badut ere ezelako zalantza barik esango dizut: bat ere ez. Baina uste duzu Arabako Diputazioa kapaza dela III mendeko grafitoetako idazkera aztertzeko zientifikoren bat ala? Kar! Kar! Kar!.\nBarre egin beharko dugu baina negar egitekoa da egoera hau. Zergatik egiten dute guzti hau? zergatik kanporatu dituzte Eliseo eta Idoia? Rikardo Etxeparek (Donostiako urrezko danborra) zergatik kaleratu du Hector Iglesias? Ez gaude konspirazio baten aurrean, edo bai? Sanchez Albornoz eta Michelenaren teoriak daude kolokaneta betiko gezurrari eutsi nahi diote, kosta ala kosta?\n2009(e)ko azaroaren 24a 9:15\nHemen oinarririk ez daukan bakarra zu zara, Ramon.\n2009(e)ko azaroaren 24a 12:52\nKonforme nik etxuat oinarririk eukiko, baina hik ekarpen bat ero in eikek grafituek faltsuek diela demostretako. Baina zelan eztaukan ez oinarririk eta ez ezer eztok ezelako probaik ekarriko eztabaida honetara. Beste modu baten planteaute: kapaza has demostretako hi ezhazela izen Beleiako grafituak in dauena? Seguru nak grafito horreittan topauko gaukela hire letrie moduko inskripziño batzuk.\nMesedez ekarpen serioagoak egin zak ez deskalifikazio merkeak


Bilbo industriala burdinarekin zuen harremana gaur egungo Bilbok ezagutza eta berrikuntzarekin eta bere inguruan sortutako milaka lanpostuekin duena da\nBilbo. Braun-Hogenberg 1575\nHiri honi nazioartean aitortu zaio hiri-berroneratzearen eredua dela. Azken 20 urteetan eboluzio ikusgarria izan du, industrian oinarritutako eredu metropolitarretik hirugarren belaunaldiko zerbitzu eta enpresetara bideratutako hiri-konfiguraziora igaro da.\nBurdinaren ondorioz XVIII. mendetik garrantzi ekonomiko handieneko hiria izan zen Arku Atlantikoan (Oportotik Bordelera) eta horren aztarna fisikoak eta izandako haren arima nabari dira oraindik barne-barnean.\nBilbo: 1860 - 1910 - 1960\nHainbat eta hainbat hiri ulertzeko, ezinbestekoa izaten da bizitasunaren berri izatea; Bilbon eta bere eskualdean ere gauza bera gertatzen da, eta hiriaren alderdi guztietan ezagunenak nazioarteko sona duten guneak eta gune historikoa dira.\nBaina irudi horren atzetik beste gehiago ere badira, eta idiosinkrasiarik handiena ematen diona bere izaera industrialaren ondoriozkoa da, erromatarren garaitik ustiatu diren burdin meategiez inguratuta baitago. Sufre gutxiko harien kalitate handiaren ondorioz, kostu txikia zuelako eta portu handi baten inguruan egoteagatik, ezinbesteko lehengai bihurtu zen Bizkaiko oletarako eta Bessemer labeetarako industria-iraultzan.\nErauzketen ondorioz lortutako kapital pilaketari esker, XIX. mendearen erditik berrikuntza prozesu honetan hainbat gune nagusi agertu ziren: altzairuarena, energiarena, finantza arlokoa, kimikoa, merkataritzakoa, ontziola, ekipoko ondasunena, irakaskuntzakoa... Industria arloko sare intentsibo hori gaur egunera arte mantendu da, nahiz eta ekoizpenaren zatirik nagusiena joan den mendeko 80/90 hamarkadan desagertu.\nMultzoa lekuko aparta da hiria eta bere ingurua XIX. mendeko azken herenaren eta XX. mendeko lehenengoaren artean "asmatu" zela ikusteko; are gehiago, funtsezkoa da gaur egungo "berrasmakuntza" prozesua ulertzeko, ekonomia eta gizarte arloko zabalkunde horretan hiriak hartu zuen eredua oinarri hartuta. Izan ere, itsasadarraren inguruko biztanleria lau aldiz hazi zen 40 urtean (1880-1920)\nSestao eta Portugalete: 1874 - 1890 - 1962\nProposatzen diren ibilbide hauetan garaiko ondarea, birgaitzeak eta hondarrak ikusi ahal izango dira: protoindustrialak, industrialak, lantegi eta etxebizitza arloko arkitektura, azpiegiturak eta obra zibilak, kultura arloko ekipamenduak... Industria-ondarearen kultura kontzeptuan sartzen dira ekoizpeneko higigarriak eta higiezinez gain, aberastasuna sortzeko gaitasunaren inguruan garatutako bizitzako alderdi guztiak.\nLantegien inguruko iraganaren lekuko fisikoez gain, ibilbide turistiko ortodoxotik kanpo geratzen diren eremuak ezagutuko dituzu, hein handi batean hiri honen funtsa hor baitago. Irudirik ezagunenen ondoan, duela 30 urtera arte bizirik zegoen industriaren eragina eta oroimena daude; industria horrek oso markatu baititu bertako biztanleak, demografia, kultura, gizarteko balioak...\nIbilbide hauetan ez dira sartu hiriko alderdi guztiak, ezta industria arloko ondare osoa ere; oinez edo garraio publikoz egin daitezkeen ibilbide erosoak dira, eta industria arloko adierazpenik nabarmenenetako askotara gerturatzen zaituzte.\nBarakaldoko altzairu-lantegia: 1864 - 1880 - 1950\nEUSKAL HERRIKO INDUSTRIA-ONDARE OSOA (2012) (GAZ/EUS)


“Demagun ehun urte barru”, itzulpengintzari buruzko liburu eta solasaldia\nEuskal Idazleen Elkarteak (EIE), DSS2016ren laguntzarekin, Demagun ehun urte barru izenburuko liburua aurkeztuko du bihar, Donostiako Tabakaleran, 18:30etik aurrera. Liburua itzulpengintzari buruzkoa da, eta aurkezpen-ekitaldiarekin batera, solasaldia ere izango da, Literatura eta itzulpengintzaren arteko erlazioa hizkuntza gutxituetan gaiaren ingurukoa.\nEkitaldian hauexek parte hartuko dute: Anjel Lertxundi eta Harkaitz Cano idazleak, Koro Navarro itzultzailea, Xabier Olarra liburuaren editorea, Goizalde Landabaso moderatzailea eta Xabi Paya aurkezlea.\nEIEren arabera, “Demagun ehun urte barru DSS16ren Karta Zuriak proposamenetik abiatzen da. Anjel Lertxundik, Harkaitz Canoren laguntzaz, eremu urriko hizkuntzak eta literatura uztartu zituen Demagun ehun urte barru topaketekin”.\nInformazio gehiago: dss2016.eu.\nEuskal Idazleen Elkartea-k bidalita // 2017-05-10 · 09:51:55